
AW's por keda existi, pero 

Awor en adelante mester sa 
kende(nan) ta e.o. e accionistanan 

No por sconde mas tras di un nomber 



RELACIONA cu e 

presion cu ODEC ta 
poniendo e.o. riba Go- 
bierno di Aruba, pa 
elimina negoshinan 
AVy de lo contrario 
Gobierno lo por hay’e 
ta aparece riba lista 
preto di ODEC, nos a 
papia cu e economista 
Randall Croes miem- 
bro di Camara di Co- 
mercio. 

Nos kier sa ki impacto 
esaki tin pa economia 
di Aruba, pasobra asi- 
na leu cu nos sa, maske 
e no ta hopi, pero sigur 
cu registracion di com- 
panianan AW’s ta 
yuda economia di Aru- 
ba. 

P.e. e compania AW 
mas grandi ta registra- 
cion di avion, cu Go- 


bierno anterior y esun 
actual a bin ta promo- 
ciona masha hopi mes. 


Hasta a nombra e con- 
ocido personahe Jorge 
Colindres, pa yuda 
busca compania pa 
registra na Aruba, 
unda menos belast- 
ing ta wordo paga. 

Segun Randall 
Croes, e AW-nan 
no ta un porcion 
asina grandi den nos 
economia, manera e 
tabata planea di ta- 
bata. Si haci un com- 
paracion cu añanan 
anterior, nan mes a 
bay ta liquidando 
nan mes, y por nota 
cu no tin registro 
nobo. P’esey KvIC 
no ta kere cu e lo tin 
consecuencia asina 


grandi pa economia di 
nos pais. 

Pero si e por tin con- 
secuencia p’e sector cu 
ta atende cu nan, e.o. 
e trust-kantoornan. 
Sigur ora cu un recht- 
spersoon keda incorpo- 
ra, por haci cambio den 
su forma di operacion, 
segun Randall Croes. 

E companianan AW’s 
mester tin un Director 
local registra na Aruba. 
Nan ta opera interna- 
cionalmente, p’esey 
semper mester di un 
compania pa duna nan 
e servicio na Aruba. 

Y esaki berdad ta gen- 
era entradanan eco- 
nomico, pasobra hopi 


di e companianan aki 
p.e. ta activo den avi- 
acion internacional, 
unda tin varios com- 
pania registra na Aru- 
ba via di un AW 
FATF ta sigui impone 
leynan pa yuda den 
combatimento di tur 
forma di ilegalidad, 
p.e. patrosinahe di 
terorismo, trafico di 
droga, cu ta haci esaki 
dificil pa Aruba dedica 
n’e practica ald. Sigur 
no por, cu un Banco 
Central, manera esun 
di Aruba cu ta hiba un 
control masha rigido 
pa cumpli cu leynan 
cu tin pa tin tur clase 
di control. 

E structura huridico di 
e companianan AW 
mester bay na haci 
cambionan poco-poco, 
segun Randall Croes, 
p.e. awor for di 2016 
mester informa kende 
t’e accionistanan di e 
companianan aki. Kier 
men, e instancianan 
concerni kier sa ken- 
denan de facto ta tras 
di e companianan ald. 
Y si nan kier cambia 
nan statutonan pa por 
cumpli cu reglanan in- 
ternacional, nan no 
por sigui sconde djies 
tras di un nomber, pero 
esnan cu ta accioni- 
stanan mester keda 
identifica. 


Hembernan sospechoso 
na Daimari 

DIASABRA durante dia Central di Polis ta 
manda un patruya banda di Rancho Daimari 
ya cu, segun yamada cu a drenta, lo tin algun 
persona sospechoso. 

Prome e patruya a bay na un cas na Sabanil- 
la Abou unda algun persona tin algo di conta 
Polisnan. Nan ta topa cu un homber eynan. E1 
a conta Polisnan cu el a mira un muher cu ta- 
bata guia seis homber riba un caminda di santo 
pariba di su cas pa drenta e mondi. 

E homber a bisa cu e señora tabata bisti cu fla- 
nel cora y carson preto mientras cu e homber- 
nan ta den paña di construccion y rugtas. E pa- 
truya a core rond den bisindario pero no a topa 
cu e grupo di persona manera describi door di 
e ciudadano. 

Cuatro Colombiano cu cantidad di 
maletanan yena cu droga aresta riba lama 



DLALUNA algo 
prome cu 1 ’or y mey 
di marduga, duran- 
te patruya e boto di 
Kustwacht ta logra 
intercepta un boto 
carga cu droga, esaki 
a sosode den lama 
pabou di Manchebo 
Beach Resort. 

E boto cu e droga 
mesora a wordo con- 
fisca y e 4 miembro 
di tripulante a keda 
deteni. Kustwacht a 
tow e boto hibe Sa- 
vaneta Kemp. 

Tambe a pidi pa pa- 
truyanan di polis di 
Noord tira bista can- 
to di lama di Eagle 
cu Palm Beach pa 
motibo cu e boto cu 
e droga tabata bay- 
endo direccion di 
Eagle of Palm Beach, 
High Rise area. Apa- 
rentemente na Beach 


tabata lo tabata tin 
hende ta wardando e 
cargamento. 

Mesora a cuminsa un 
control riba tera den 
e areanan di Eagle 
Beach cu High Rise 
hotel na Palm Beach. 
Tambe polis mariti- 
mo a wordo pidi pa 
sali y controla riba 
lama, si por tin mas 
boto cu cargamento 
di droga of si por tin 
pakete di droga cu 
lo por a wordo ben- 
ta den lama. Algun 
miya pafo di waf na 
Oranjestad, riba e ra- 
dar di Kustwacht lo 
a señala un boto so- 
spechoso pero despu- 
es cu Polis Maritimo 
a bay controle, ta- 
bata trata di dos pis- 
cado local. 

Un Kust Surveillance 
so tabata activo Di- 
aluna marduga, e ta- 


bata tin contacto cu 
Kustwacht riba lama 
y tabata controla na 
e costa cu coopera- 
cion di algun patruya 
mas di polis. 

Un Caminda cu me- 
nos ta spera eynan 
droga ta drenta nos 


isla, entre Eagle Beach 
cu High Rise Hotels 
na Palm Beach, cerca 
di e area turistico ey- 
nan tambe e trafica- 
cion di droga ta pasa. 
Sigur no lo ta prome 
biaha cu nan ta trece 
droga tera, den e ar- 
eanan aki. 


Danki na e boto di 
Kustwacht, a logra 
kita algun Kilo di 
droga cu tabata des- 
tina pa Aruba for di 
caminda prome cu a 
trece tera. 

Aruba enberdad 
mester di un radar 
pa intercepta e tipo 
di botonan alci, no ta 
solamente helicop- 
ter, pero esalci tambe 
sigur ta haci falta na 
Aruba, paso e boto di 
Kustwacht no ta 24 
ora den nos awanan 
teritorial pa controla. 
E radar ta pa yuda 
combati ilegalidad cu 
ta wordo treci Aruba 
for di lama. Ban spe- 
ra cu pronto Gobier- 
no keda cla cu esaki, 
paso e tambe ta un 
tool hopi importante 
cu lo por yuda com- 
bati e entradanan di 
ilegalnan, di droga, di 
arma etc. 


Turista horta na Eagle Beach 


Diadomingo a pre- 
senta na Warda un 
homber cu ta di bishi- 
ta na Aruba pa haci 
denuncia di robo co- 
meti riba dje na Eagle 
Beach. 

Ta trata di e homber 
di inicial Y v e tabata 
lder haci denuncia di 
robo cu a tuma luga na 
altura di Eagle Beach 


enfrente di Oceania 
Residence. Segun el a 
bisa e Polisnan, desde 
27 di september ul- 
timo e ta kedando na 
Aruba cu vakantie. 
Dia 29 di october e 
mester biaha bek pa 
Hulanda. 

Pa su estadia na Aru- 
ba el a huur un auto 
di marca Hyundai 


modelo i 10 color 
shinishi,.di e compa- 
nia Cheap Carren- 
tal. E no tabata por 
a corda number di e 
auto. E dia ey el a bay 
Eagle Beach pa landa 
un rato. E1 a staciona 
e auto bou di algun 
mata pero na e parti 
paden di e caminda 
di Eagle Beach. Na 
momento cu el a baha 


for di e vehiculo, el a 
wordo pusha door di 
un homber lcende a 
ranca su schoudertas 
for di dje y a disparce 
cu esaki. 

E no tabata por 
a mira cara di e 
homber. E1 a mira 
un mucha homber 
den bisindario un 
rato prome pero e no 


a paga tino riba dje. 
Den su rugtas e taba- 
tin un cadena di oro, 
2 camara di marca 
Go-Pro y Sony (pa 
filma) y un bril di 
solo y su cartera. Den 
e caretera e tabatin su 
rijbewijs Hulandes, 
bancomatico di ING. 

E denuncia a wordo 
tuma. 

Confiansa di consumidor ta mantene su mes, pero 

Por bira negativo den proximo 6 lunanan 



e Situacion Actual a tativanan a mehora e posicion financiero 
permanece pesimista cu 0,5 punto di in- di Gobierno unda cu 
y consecuentemente dice na 93,5, unda 43,9% a indica cu 


SENTIMENTO 

di e consumidor a 
permanece stabil den 
e di tres trimester di 
2018. E Indice Con- 
fiansa di Consumi- 
dor a subi marginal- 
mente na 94,2, un 
aumento di 0,4 pun- 
to di indice compara 
cu e periodo anterior, 
segun e ultimo resul- 
tadonan di Encues- 
ta di Confiansa di 
Consumidor (CCS) 
di Banco Central di 
Aruba (Grafiek 1 ) l . 

Consumidornan a 
bira negativo pa cu 
nan situacion finan- 
cianiero personal ac- 
tual, ya cu un indice 
cu a baha te na 95,1 
(100,2 den e perio- 
do anterior). E otro 
componentenan di 


tabatin un caida den 
e Indice di Situacion 
Actual for di 94,3 te 
na 92,4 (Grafiek 2). 

E Indice di Expec- 


cu consumidornan a 
raporta un bista me- 
nos negativo riba tur 
e componentenan di 
e indice cu excepcion 
di expectativanan di 


esaki lo bira peor den 
e siguiente 6 luna 
(37,8% den e trimes- 
ter previo). 

E Indice di Habito 


di Consumo a me- 
hora den e trimes- 
ter bou di revision. 
Sinembargo, con- 
sumidornan tabata 
solamente positivo 
pa bay cu vakantie, 
probablemente cau- 
sa pa e periodo di 
vakantie na october. 
Mientrastanto, e 
otro componentenan 
tabata un tiki menos 
negativo cu den e 
periodo di encuesta 
anterior. E gran may- 
oria di respondien- 
tenan (88,3%) ta an- 
ticipa cu prijsnan lo 

Grafiek 2: Componentenan di e Indice di Confiansa di Consumidor 

95,6 


Haci un hipoteca 

93,0 


90.3 I 


subi den e siguiente 
6 luna resultando 
den un Indice di Ex- 
pectativa di Prijs di 
90,3 (periodo ante- 
rior: 90,1). 

Resumiendo, e con- 
fiansa di consumi- 
dor stabil ta atri- 
bui pa gran parti 
na un subida den e 
expectativanan di 
consumidor y un 
mehoracion den e 
habito di consumo 
(Tabel 1). 

Di acuerdo cu economista Randall Croes 

Cifranan di Banco Centra semper ta 
veridico y ta señala e berdad 



ULTIMO tempo tin 
masha discusion rond 
di cifra y analisisnan cu 
Banco Central ta haci 
e.o. di nos economia. 
Relaciona cu esaki, 
nos a papia cu Randall 
Croes, miembro di Ca- 
mara di Comercio, mas 
ainda un economista 
basta conoci na Aruba, 
unda nos tabata kier sa 
su opinion rond di tur 
e discusionnan aki. 

“Cifranan di Banco 
Central ta cifranan se- 
rio. E cifranan ta wordo 
bon investiga prome di 
bay den publicidad. Y 
ta bon pa tur hende 
sigui tur publicacion 
di Banco Central a 


pie de la letra, maske 
tur hende por tin nan 
propio interpretacion. 
Pesey mi ta recomenda 
tur hende pa keda pen- 
diente di e cifranan di 
Banco Central via su 
web-site”, segun Ran- 
dall Croes. 

Pa loke t’e situacion 
economico manera 
Banco Central a bin ta 
señala ta berdad cu e 
situacion economico di 
Aruba no ta nada bon. 
Berdad economia ta 
stagna. 

“Nos 115 mil hende ta 
cargando e peso finan- 
ciero cu un refineria cu 
te ainda no a habri, cu 
nan mester a duna na 


Gobierno. 

Un refineria ta un 
multi nacional di mi- 
yones, pero awor ta 
nos mester yena e es- 
pacio ey, pasobra e 
compromisonan fi- 
nanciero tey cu tur fin 
di luna mester paga. 

Y ta henter pueblo 
mester a hinca man 
den su saco pa yena 
dicho buraco pa carga 
e peso financiero ey”, 
segun Randall Croes. 

Y esey tin su conse- 
cuencianan e.o. cu tin 
menos benta den com- 
ercio, e inversion cu no 
tey, pero ta bayendo 
atras. Esnan cu ta biba 
di e consumidor local, 


cu no ta turista, ta sinti 
e situacion economico 
aki hopi duro. Pasobra 
mester a saca p.e.80 
miyon florin for di 80 
mil adulto, loke nifica 


1000 florin pa cabez 
pa por carga e compro- 
misonan di pagonan di 
debe y infrastructura, 
segun economista Ran- 
dall Croes. 


Homber malamente bati dilanti Euphoria na Madiki 


DIADOMINGO den oranan di madruga Polis ta wordo 
manda den Driemasterstraat pa un pelea grandi cu lo tin 
dilanti di club Euphoria. 

Pa sorpresa di Polisnan, ora cu nan a yega na e sitio nan no 
ta mira nada di pelea, y nada particular. A sigui core y un 
poco mas pazuid, bou di algun mata di kwihi tabatin un 
grupo di persona para. Na yegada di Polis, tur a cana bay 
for di e sitio. Un homber desconoci cu a keda para eynan, 
a bisa cu e pelea a caba dia bieu y cu no tabatin arma en- 
volvi. Tambe el a bisa cu esnan cu a busca problema a huy 
bay den un Nissan March color beige. 

Nan a mira sinta den auto, un homber victima, desconoci 
pa nan, kende tabatin algun rasca na su cabes. Nan a papia 
cun’e pero lamentablemente el a nenga di papia cu Polis. A 
trata di wak si e kier ayudo di Polis of di ambulance, pero 
el a sigui nenga ayudo. 

Wachtcommandant a wordo informa di e luganan unda cu 
e patruya a controla y cu no tin nada particular. E patruya 
a dicidi di sigui su ronda y a bay direccion zuid. Algun pa- 
truya cu tabata encarga cu listramento preventivo a yega 
na e sitio y a topa cu un otro victima, bou di un mata tras 
di un transformerhuis di ELMAR, cu ta keda panort di e 


club nocturno. 

Un di e patruyanan a informa ora cu nan tambe tabata 
bayendo pa e sitio, despues di a tende di e melding, nan a 
mira un Nissan March color di plata den Driemasterstraat 
bayendo direccion nort. E auto aki a hala nan atencion, 
pasobra e hoben sinta patras no tin camisa bisti. Tabata 
dificil pa nan coy number di e vehiculo mirando cu e taba- 
ta coriendo na velocidad halto y nan mes tabata bayendo 
cu urgencia pa e asistencia menciona. 

Na camidna Flex Team tambe a informa cu esnan cu a 
maltrata un homber un rato prome, a huy den un Nissan 
March beige. Asina a sigui drenta melding cu a mira e auto 
bayendo zuid, direccion di Citgo Blvd. E prome patruye a 
bay direccion di Blvd pero no a topa cun’e, y a bolbe na 
Euphoria. A cera e luga cu lint pa autoridadnan haci nan 
investigacion. A mira cu e victima tabata sinta, su wowo 
tabata hincha y tabatin hopi sanger riba su paña. Tur auto- 
ridad concerni a bay na e sitio 

Ambulance a transporta e victima pa hospital pa ayudo 
medico. Personal di ambulance a informa cu e condicion di 
e victima ta instabiel y cu e no tin perforacion na su curpa. 
Si nan a bisa cu e tin lesionnan serio. 

Minister Andin Bikkerta sigura cu 

Tin desaroyoncm positivo pa loke ta 
vigilancia di costanan di Aruba 



DEN cuadro di e 
acontecimentonan 
recien, a intensiva e 
control na costanan 
di Aruba segun Min- 
ister di Husticia mr. 
Andin Bildcer. Dialu- 
na madruga a gara un 
boto cu droga y esey 
caba ta mustra cu 
mas control intensivo 
ta siguiendo. 

Den cuadro di esaki, 
e siman aki ta bay 
publica un request 
for expression of in- 
terest pa lolce ta trata 
coastal radar surveil- 
lance equipment. 

Segun Minister Bik- 
lcer den un termino 
cortico ta bay finali- 
sa e proceso pa KPA 
haya su propio radar 
y esey lo ta aproxima- 
damente den un para 
di siman. Ta spera 
di por cuminsa e si- 
man aki cune pa den 
e proximo simannan 
haya informacion di 
e companianan cu ta 


interesa cu por pro- 
vee e tipo di ekipo 
specifico aki. 
Minister Bikker ta 
spera cu mas pronto 
cu ta posibel, Cuerpo 
Policial tin su propio 
radar. Los di esey pa 
loke t’e bishita cu 
Minister Bikker a 
haci na Corsou, pa 
por a reuni cu e pre- 
sidium a logra haya 
e siguransa cu den 
luna di november 
Aruba lo por conta 
cu 4 metal shark cu 
Aruba tin derecho 
riba dje. 

E boto metal shark, 
ta botonan specialisa 
cu cabina cera y cu 
propio radar. A encar- 
ga e metal sharlc hun- 
to cu Coast Guard di 
Merca, pasobra nan 
ta uza e botonan aki. 
Cu e metal shark 
esaki ta un adelanto 
di mehoracion cu e 
tipo di boto cu ta 
uza y siguramente ta 


yuda sirbi e metanan 
dor di patruya mas 
largo y hopi ora den 
lamanan mas bruto, 
den oranan di anochi 
cu propio radar,y ta 
carga hopi mas hen- 
de. 

For di juli, augustus, 
Aruba tabata ward- 
ando riba nan y pesey 
tambe a bay Corsou 
specificamente pa 
mira ki dia Aruba ta 
haya e botonan aki. 

Segun e mandatario e 
grato noticia ta, cu lo 
haya nan den luna di 


november. E 4 metal 
sharknan ta bay yuda 
optimalisa y sigura 
Aruba su fronteran- 
an. Los di esey Min- 
ister Andin Bikker a 
ripara durante e re- 
union na Corsou, cu 
Aruba tur aña ta con- 
tribui cu Kustwacht y 
tin derecho riba tanto 
ora riba e Dash cu t’e 
avion cu ta patruya y 
tambe e helicopter. 
Mesora a haci un 
apelacion y den fin 
di siman a confirma 
esalci via un email 
pa lolce t’e oranan cu 


a resta cu Aruba tin 
derecho riba dje. 

Basa riba esalci kier 
aloca e oranan alci 
for di awor te cu de- 
cember cu presen- 
cia di helicopter y e 
Dash for di Corsou 
pa mustra cu tin vigi- 
lancia riba Aruba su 
costa nan. 

Pa Minister Bikker 
esakinan ta desar- 
oyonan positivo y cu 
rapidamente ta sigui 
optimalisa vigilancia 
di Aruba su costanan. 

A "hack" pagina di Facebook di Prome Minister 

## Bo por elimina facebook account di e Prome Mandatario di e pais 
aki, sinembargo bo no por elimina e berdad cu ta sali for di d|e ## 


AWENDIA, un di 

e medionan di comu- 
nicacion mas liher ta 
Facebook haciendo 
esald esun di mas pop- 
ular tambe den nos 
tempo. Cu un canti- 
dad grandi di hende na 
Aruba cu ta uza face- 
book, Prome Minister 
Evelyn Wever-Croes ta 
conta cu gran parti di e 
audiencia aki. 

Entre su audiencia, 
ta inclui famia, amis- 
tadnan personal como 
amistadnan di Face- 
book mes. 

Prome Minister Evelyn 
Wever Croes no sola- 
mente ta uza su Face- 
book personal pa man- 
tene contacto cu famia 
y amistadnan, pero 
tambe e ta mantene e 
pueblo informa cu loke 
ta pasando den actuali- 
dad na Aruba siendo e 
Prome Minister di nos 


pais. 

Prome Minister ta 
lamenta cu hende cu 
mal intencion a haci 
mal uzo di nan cono- 
cemento pa ‘hack’ su 
Facebook account y 
a pone esaki for di al- 
canse pa Prome Min- 
ister, pero tambe pa 
pueblo. 

Den esaki, ta tratan- 
do for di ayera caba 
cu Prome Minister a 
nota e iregularidad aki 
pa tuma contacto cu 
Facebook p’asina logra 
recobra su pagina di 
Facebook mas liher 
posibel. Investigacion 
di parti di Facebook a 
wordo pidi tambe pa 
haya sa e posibilidad 
tanto pa recobra e pa- 
gina como tambe pa sa 
ken t’esnan cu ta tras 
di e mal hecho aki. 

Prome Minister ta pidi 


« © O ... < 'fi' 4 . G .‘‘ -«il 77% i 10:21 AM 

Cf Search 



Content not available 


disculpa na su amistad- 
nan di Facebook y dor 
di e medio alci ta aclar- 
ea cu si un persona no 
ta wak Prome Minister 
su postnan mas, ta p’e 
motibo cu su Facebook 
actualmente a wor- 
do desactiva p’esnan 
cu no tin otro cos di 


haci sino perhudica e 
contacto entre Prome 
Minister y pueblo. 

Pero un hecho ta keda, 
bo por elimina un 
Facebook account di e 
prome mandatario di e 
pais ald sinembargo bo 
no por elimina e ber- 


dad cu ta sali for di dje. 
Prome Minister ta sigui 
informa pueblo via ra- 
dio, television, corant, 
Facebook di Gabinete 
Wever-Croes, What- 
sapp, App di Gobierno 
y nos corant IslaOn- 
line. 

Despues di un solicitud habri Serlimar Sui Generis ta anuncia 

Henley Davelaar a bira director di SERLIMAR 


SERLIMAR Sui Ge- 

neris como un com- 
pania estatal tin e 
responsabilidad im- 
portante di e maneho 
di desperdicio y alaves 
proteccion di nos me- 
dio ambiente. 
Drentando den un era 
nobo unda e maneho y 
procesamento di des- 
perdicio y desaroyo di 
strategianan sosteni- 
bel a bira un prioridad 
pa Aruba, Serlimar S 
G tin mester awor di 
liderazgo nobo cu mes- 
ter tin e preparacion y 
experiencia necesario 
pa atende cu e reto- 
nan actual y di futuro. 


Despues di un proceso 
di solicitud habri cu a 
inicia na mei e aña aki, 
orguyosamente awe 
Serlimar S G por an- 
uncia cu a apunta Sr. 
Henley Davelaar pa 
ocupa e funcion di di- 
rector nobo di e com- 
pania, entrante 23 di 
october. 

E lo ta e persona cu lo 
tin e responsabilidad 
pa guia e compania y su 
staff cu e vision nobo y 
implementa e metanan 
cu ta inclui entre otro; 
e expansion di e servi- 
cionan di Serlimar S G. 
EXPERTICIO 


Sr. Henley Davelaar ta 
un experto den Eco- 
nomia y Finanzas. E1 
a nace na Corsow y 
eynan el a finaliza su 
estudionan na nivel 
di HAVO. Despues 
el a continua su estu- 
dionan avanza na Hu- 
landa. Trempan den su 
carera el a gana hopi 
bon experiencia trah- 
ando den e sector di 
“offshore” y a speciali- 
za den “ Venture funds” 
y “Mutual funds”. 

E1 a ocupa posicionnan 
gerencial importante 
den e sector Textil, 
Software, IT, sector 
Petrolero y den Teleco- 


municacion. Reciente- 
mente na Boneiro, Sr. 
Davelaar a traha hopi 
di cerca cu e autori- 
dadnan Hulandes riba 
e parti di maneho di 
medio ambiente y di 
desperdicio. 

Hunta di Supervicion 
di Serlimar S G ta ma- 
sha contento di por 
bay conta cu un profe- 
sional di e caliber di Sr. 
Henley Davelaar den e 
posicion importante 
aki. E ta stima Aruba, 
desde chikito e ta- 
bata gusta bishita nos 
isla constantemente. 
Hunta di Supervision 
di Serlimar S G ta sat- 
isfecho con e proceso 
di solicitud a cana y e 
decicion tuma, cual ta 


inspira confiansa. 

Cu e nombramento 
aki, Serlimar S G kier 
garantisa su clientela y 
e pueblo di Aruba cu 
compania lo bay fun- 
ciona cu un maneho 
basa riba Innovacion 
y servicio di calidad na 
bienestar di henter nos 
comunidad. 

Nota di redaccion: 
AWEMainta mester 
remarca e diferente 
comentarionan cu a 
ricibi y tambe por a 
scucha esaki na ra- 
dio. E keho principal 
tabata di con a nom- 
bra un persona di 
afo pa un puesto cu 
ta kere cu mester por 
tin un Arubiano cu 
por ocupa esaki. 



INVITATION TO PUBLICTENDER 

The Country of Aruba intends to publidy tender the project: 

"DIA - Acquiring hardware and software for government departments" 

In accordance withTerm of Reference (ToR):ToR DIA, number 1-year of service2018 

Short description of the work: 

The Project aims to replace some of thr old ICT-equipment and/or add new 
ICT-equipment to the ICT-infrastructures of government departments. 

Execution term: 40 working days after date of start 

The ToR is available at the DIA office, located at the L.G. Smith Boulevard 34 in 
Oranjestad, as of Friday, October 26th 2018 during office hours (from 08:00 am - 
11:30 pm and from 01:30 pm - 04:00 pm). 

Information will be supplied on Tuesday, November7th 2018, at 10:00 am, atthe DIA 
office, located at the L.G. Smith Boulevard 34 in Oranjestad. 

The summary of additional information and changeswill be laid down on Tuesday, 
Novemberl 3th 2018, at the DIO office, located at the L.G. Smith Boulevard 34 in 
Oranjestadand will be available / mailed on Tuesday, Novemberl 3th 2018. 

The public tender will take place on Wednesday, November21th 2018,at10:00 am, 
atthe DIO office, located at the L.G. Smith Boulevard 34 in Oranjestad. 

The UAR - 1986 Neth. is applicable to this tender. 

Mr. Ing. Carlos Bermudez is in charged with the project management. 

The term of validity of the bid is 90 days 

The bidder has to submit the following documents with his bid: 

1. Proof of entry in the register of the Chamber of Commerce; 

2. Letter of commitment of a recognized bankto issuea bankguarantee; 

3. Other requirements that are stated in the specifications /ToR. 

A bid should be made on the bid form, authenticated and enclosed with theToR. 

Minister Xiomara Ruiz-Maduro: 

Gobierno di Aruba cu reunion positivo cu ehecutivonnn di CAFT" 


DIABIERNA main- 
ta Minister di Fi- 
nansa, Asuntonan 
Economico y Cultura 
hunto cu Conseho di 
Minister tabata tin un 
reunion cu e Colegio 
di Supervision Finan- 
ciero, CAFT den su 
constelacion nobo. 

Na promer lugar a 
yama bonbini na 
Sra. mr. Helen van 
der Wal como miem- 
bro pa Aruba y a sera 
conoci cu Sr. Henk 
Kamp como miem- 
bro nobo pa Hulanda. 
Durante e reunion a 
trata varios topico, en- 
tre nan, e Presupuesto 
Suppletorio pa 2018 
y Presupuesto 2019. 
Minister Ruiz-Madu- 
ro ta trece dilanti cu e 
reto financiero di Aru- 
ba ta uno grandi y no 
ta facil. Esaki ta exigi 
pensamento y accion 
continuo di parti go- 
bierno y realidad ta cu 
nos no por kibra hero 
cu man y bira drecha 
di biaha tur locual no 
ta cana bon pa nos 
Pais durante e periodo 
di e gabinete anterior. 
Como gobierno nobo 
y cu un maneho serio, 
nos tin confiansa cu 
nos ta logra haya tem- 
po, espacio y coop- 



eracion pa por haci e 
trabaonan necesaro na 
bienestar di nos Pais 
y su generacion. Pa e 
motibo aki CAFT di 
su banda ta reconoce 
e seriedad di gobierno 
den e forma di atende 
finansas publico di nos 
pais Aruba. 

Ademas e Colegio di 
Supervision a duna 
recomendacion con pa 
atende riba diferente 
tereno. Minister Ruiz- 
Maduro ta mira atras 
riba un bon reunion y 
e trabaonan ta conti- 
nua pa pone finansa 
publico riba bon pia 
a termina largo y du- 
radero cual ta brinda 
e confiansa di institu- 
cionnan pa nos gana 
credibilidad financiero 
bek di nos pais. 




RYSTAL & SEAPORT CASINO 
PRESENTS 


Come in your best costume ond win great prizes. (no masks allowed) 

( door p rIzes _ BEST COSTUME 

X AWG 1000 -1 I t' place AWG 750.- 
x •••""X I”X U ' n k 2 * place AWG 500.- 

X ...AWG 500.- 3' d place AWG 250.- 


2 X ...AWG 1000,- 
1 x ...AWG 500.- 


October 28th, 2018 


Bingo package = AWG 100 (ind. progressive) 

Location: Renaissance Convention Center & Crystal Theater 

G 2 
G 2 
G 2 
G 2 
G 2 
G 2 

*m***m«niiG 5vvv ___ 


Game 8.... 

.... JVWG 1S. 

Game 9.... 

L 

_AWG 20. 


Game 10.... 

..Progressive 

51 to 54 calls... 

_AWG 1000,- 


Game 11 .....AWG 40. 


iEJojJPkm JJ/mvftjeke 

Rocco Tjon: Maluzo y manipulacion di 
informacion por perhudica un pais 


DURANTE con- 
ferencia di prensa di- 
aluna mainta MEP su 
politiconan a elabora 
riba e aspecto di ma- 
nipulacion di infor- 
macion di sr. Eman. 

BANCO CENTRAL 
y CBS 

Banco Central di 
Aruba a indica caba 
cu e informacion cu 
sr. Eman a uza no 
ta di nan. E mal uzo 
aki por perhudica 
pais Aruba pasobra 
conscientemente sr. 
Eman ta crea incer- 
tidumbre pa loke ta 
nos economia. Esaki 
e ta haci door di uza 
datonan y logo di 
Banco Central, pero 
e ta pone su mesun 
conclusion como ti- 
tulo. 

Pa loke ta e rap- 
port di CBS, tambe 
a trece padilanti cu 


sr. Eman a manipula 
e informacion. “Por 
sigui e conferen- 
cia di prensa di sra. 
Christiaans-Yarzag- 
aray riba facebook. 
Importante pa nota 
cu sra. Christiaans- 
Yarzagaray a fungi 
pa hopi aña como e 
director interino na 
CBS.” 

INTEGRIDAD, 
SCREENING Y 
CARTA DI EMAN 
E manipulacion aki 
di sr. Eman MEP ta 
considera un “integ- 
riteitsbreuk”. Awo 
cu sr. Eman a wordo 
desenmascara y ar- 
gumento a caba, di- 
ripiente un fractie- 
medewerker di AVP 
a wordo manda door 
di sr. Eman pa cues- 
tiona sr. Tjon su inte- 
gridad. Esalci a base 
di un caso civil, den 
cual sr. Robert Can- 


delaria (AVP) mes a 
declara por escrito na 
sr. Tjon su fabor. 

Sr. Tjon a duna 
prensa un copia di e 
screening cu a wor- 
do ehecuta na 2016 
door di Veiligheids 
Dienst Aruba, cual 
tawata resorta bou 
mando di sr. Mike 
Eman. Esaki tempo 
el a bay ocupa e fun- 
cion di director di 
IOA. 

Adicional sr. Tjon a 
duna prensa un copia 
di un carta cu sr. Mike 
Eman a manda pa 
sr.Tjon na aña 2014. 
Den e carta por lesa 
con sr. Milce Eman 
ta elogia sr. Tjon pa 
su logro di a gradua 
na FBI Academy. Un 
scol cu bo por atende 
solamente si bo pasa 
screening di Merca, 
Hulanda y Aruba. 

PA CONCLUI 
Sr. Tjon a finalisa pa 
bisa cu e ta lamenta 
cu sr. Mike Eman 
den su afan pa ma- 
nipula y papia su ac- 
tonan bon, ta hiba 
un politica sushi y 
manipulativo. 

“Mi a priminti un po- 
litica basa riba hecho, 
al caso y riba nivel. 
Esey mi ta keda para 
pe”, sr.Tjon a finalisa 
bisando. 




MlNISTER-PRESIDHNt 
VAN ARUHA 


Aan: Rocco Tjon 
F.B.I. National Academy 

27 october 2014 

Pabien cu e gran logro aki. Gradua di F.B.I. National Academy ta un triunfo grandi den bida cu 

bo mester ta sinti bopi orguyoso di dje. 

Un homber cu a biaha dos biaha pa luna a bisa un biaha: "Tin hende cu ta laga cosnan pasa, tin 
hende cu ta wak cosnan paga, y tin hende cu ta puntra nan mes ta kico a pasa. Pa ta exitoso, bo 
mester ta un hende cu ta laga cosnan pasa." — Jim Lovell 

Esaki mester ta un momento di hopi orguyo pa bo. Bay tras di un soño ta rekeri bo esfuerso y 
pasion, y ta solamente cu trabou duro y perseverancia bo por logra alcansa e meta importante 
aki den bo bida. Trabou duro no ta caba ora cu bo a gradua. E ta djis un pauze prome cu bo ta 

drenta e tereno di bataya cu ta bida. 

Un persona cu ta gradua di F.B.I. National Academy, mester prepara pa e retonan nobo cu ta 
sper'e den e capitulo nobo di su bida. Siña cada dia ta e clave pa exitol Un hende special 
manera abo tin e habilidad pa crea e mundo bunita di mañan. 

Mi ta cera cu palabranan di Maya Angelou, cu ta bisa; "Mi ta encurasha bo pa biba cu bida. Tin 
curashi y ta aventurero. Duna nos un mañan, mas grandi di loke nos merece." 

Pabien Rocco I Bo pais ta orguyoso di bo. E comunidad di Aruba ta uni na ami pa celebra bo 
comienso nobo. Mi miho deseonan pa e carera bo dilanti. 


Atentarnpnte, 

( l _ 

Mlchiel G. (Mike) Eman 
Prome Minister 

Minister Xiomara Ruiz-Maduro: Ta trahando 
riba un plan integral pa nos economia: 

"Cu confiansa y accion conhunto nos por yega na un economia fuerte y resiliente" 


MINISTER di Fi- 

nansa, Asuntonan 
Economico y Cul- 
tura durante di e 
conferencia semanal 
di Gobierno a pre- 
senta y elabora riba e 
trabaonan cu ta wor- 
do haci pa por yega 
na un plan economi- 
co integral pa Aruba. 
Sra. Ruiz-Maduro 
a splica cu e exper- 
tonan economico a 
traha un Plan Eco- 
nomico Integral pa 
crea un fundeshi pa 
un economia fuerte 
y resiliente pa nos 
pais Aruba. 

E fundeshi pa e Plan 
Economico Inte- 
gral ta basa riba lo 
siguiente: 

Baha e costo di bida: 
Pa percura cu nos 
hendenan tin un cali- 
dad di bida halto. Go- 
bierno tin atencion 
pa amplia e canasta 
basico cu e meta pa 
asina por empodera e 
consumidor pa haña 
calidad na un prijs 
rasonabel. 

Crea un finansa pu- 
blico solido y du- 
radero: Un pais cu 
tin un finansa solido 
ta atractivo pa in- 
versionistanan. Go- 
bierno ta tumando 
decisionnan caminda 
e Colegio di Super- 
vision Financiero 
(CAFT) ta indica 
cu Gobierno ta bay- 
endo den bon direc- 



cion. Parlamento di 
Aruba a duna Gobi- 
erno aprobacion pa 
usa fondo publico 
segun e presupuesto 
aproba. Gobierno 
a traha un Memo- 
randum Financiero 
Economico den cual 
Gobierno ta indica 
con ta bay atende cu 
finansa publico y in- 
versionnan pa asina 
nos por logra yega 
na un finansa solido, 
duradero y sosteni- 
bel. 

Introduci un mane- 
ho pa stimula comer- 
ciante: For di e rol di 
facilitador, Gobierno 
a traha un maneho 
pa stimula e comer- 
ciante y e maneho 


aki ya ta wordo im- 
plementa. Pronto e 
comerciante mes lo 
por pidi por ehemp- 
el su permiso digital 
via un portal y tambe 
lo por sigui e proceso 
digital. Gobierno su 
meta ta pa traha mas 
eficiente y hacie mas 
facil pa e comerciante 
por haci negoshi. 
Gobierno tambe ta 
haya masha impor- 
tante pa “inculca” 
for di na edad ho- 
ben e deseo di ta 
un comerciante den 
futuro. Pa desaroya 
e actitud aki cerca 
e hobennan, IDEA 
(cu ta parti di Depar- 
tamento Economico) 
a bini cu un proyecto 
“Kidpreneur$ with 


Big Ideas”, caminda 
hobennan di ldas 5 y 
6 bayendo Trai Mer- 
dia ta haya informa- 
cion na un forma 
simpel, con pa haci 
negoshi. Na decem- 
ber proximo lo tin un 
bazar durante cual 
e muchanan lo bay 
mustra kico nan a 
siña. 

Stimula un maneho 
di exportacion: Aru- 
ba tin potencial pa 
cuminsa exporta pro- 
ductonan. Gobierno 
kier yuda nos hende- 
nan pa por exporta 
nos productonan y 
ta trahando riba un 
maneho di exporta- 
cion pa kita e barer- 
anan y bin cu incen- 
tiva pa asina nos mes 


comerciantenan 
por exporta nan 
productonan. 

Stimula un maneho 
macro economico: 
Actualmente Gobi- 
erno ta inverti den 
un modelo nobo pa 
por haci proyeccion 
economico pa midi 
ki efecto decision- 
nan tin riba e eco- 
nomia di nos pais. 

Stimula maneho di 
inversion: 

Minister di Finan- 
sa, Asuntonan Eco- 
nomico y Cultura, 
Sra Ruiz-Maduro 
ta reconoce nos ex- 
pertonan cu ta trah- 
ando hopi duro y a 
contribui pa bini cu 
un Plan Economico 
Integral pa nos pais 
Aruba pa asina nos 
economia por recu- 
pera y bira fuerte y 
resiliente. Ademas 
e mandatario ta sub- 
raya cu pa ehecuta e 
Plan Economico In- 
tegral mester tambe 
confiansa y accion 
di tanto Gobierno 
como e stakehold- 
ernan. Gobierno den 
su rol di facilitador 
lo yuda pa bini cu 
incentivo pa trece 
un cambio unda tin 
mester y lo sigui haci 
su esfuersonan pa 
yega na accionnan 
concreto di e Plan 
Economico Integral 
segun Minister Ruiz- 
Maduro. 

Homber ta manda awa di poz riba caminda 


Diabierna den oranan di dia tabatin un caso unda cu Polis di Noord mes- 
ter a intermedia den problema entre bisiña pa motibo di holo stinki di 
awa di pos. 

Central di Polis a manda e patruya di Noord na un adres na Sabana Liber 
pa awa di beerput cu ta causa molester. Na e sitio e Polisnan ta papia cu 
un bisiña, , kende ta conta nan cu e tin problema cu e awa di beerput cu 
ta wordo basha riba caminda door di e homber cu ta biba na e cas banda 
di dje. Polisnan a constata cu enberdad for di un cas na Sabana Liber tin 
un slang ta core y cu ta manda e awa sushi riba caminda publico. 

A papia cu e homber cu esaki ta prohibi y el a haya un procesverbaal pa 
e hecho aki. 


Choller a horta boter di gas 

Ta parce cu hortamento di boter di gas ta birando popular. Na inicio di 
siman pasa tabatin denuncia di robo di un boter di gas grandi na Dakota. 
Na final di siman pasa tabatin otro denuncia di robo di un boter di gas, 
pero no ta menciona na unda. 

Diabierna Polis ta wordo manda na un cas pa un caso di robo. Na e sitio e 
patruya ta wordo atendi door di e señora di inicial S., kende ta declara cu 
e siman prome e botter di gas a wordo horta for di su cas. Ta trata di un 
botter chikito y, segun e denunciante, nan a bay cu e instalacion tambe. 
Tambe el a bisa e Polis cu e bisiñanan a informe cu nan a mira un homber 
coy e botter di gas y a cana bay for di e sitio. Nan no sa kende e homber 
ta, solamente cu anochi e ta cana hopi den e caya. E denuncia a wordo 
tuma. 


INTERUPCION 
Dl CORIENTE 


® (D ® ® 


En conexion cu trabaonan 
necesario, coriente lo wordo 
interumpi: 


Diahuebs 

25dioctober 2018 


8:30 'or a.m. te cu 4:00 'or p.m. 


ELMAR 

Redefining Energy 


VECINDARIO 

Barcadera (unparto, Rooi 
Bosal (unparti), Sabana 
Grandi (unparti) y Caya 
Federico Maduro. 


Elmar ta pidi disculpa pa e 
inconvenencia cu e 
interupcion aki por causa. 


Pa mas informacion yama 523-7100 of e-mail nos via customerservice@elmar.aw 


Atraco na Caya Jose Geerman 

Un informe ricibi di Polis, cu no ta menciona 
ora, ta bisa cu un señora a yama bisa cu tin un 
kiebro den Caya Jose Geerman. 

Na yegada di Patruya a bin tende cu no ta trata 
di un kiebro sino cu e habitantenan a wordo 
atraca. E habitantenan a wordo menasa cu un 
cuchiu y e hendenan (no ta menciona si ta un 
of mas ni nada otro di e atracadonan) a exigi 
placa y joyas di e habitantenan. Niun hende 
no a resulta herida. 

Ladron a drenta horta negoshi di bestia 

Ladronnan ta busca tur sorto di forma pa horta 
y awor hasta den luga cu tin solamente cum- 
inda y material pa bestianan. Diasabra den or- 
anan di madruga nan a kibra drenta den Just 
4 Pet, mientras cu un siman prome tambe un 
tienda similar a bira victima di ladronnan. 
Rond di 6’or di mainta Central di Polis ta man- 
da patruya na e tienda ariba menciona pa un 
caso di kiebro. Na e sitio ta papia cu e guar- 
dia di un compania di siguridad. Eld a splica 
e Polisnan cu alarma di e negoshi a zona rond 
di 5:28 y e persona encarga ta na caminda cu 
e yabi. 

E Polisnan a constata cu e glas di padilan- 
ti (porta) a wordo kibra cu un pida blolci. E 
persona cu e yabi a yega pa 6.20. A papia cu 
e doño. E1 a keda di bay repasa e camara di 
siguridad y traha un lista di productonan cu a 
wordo horta. 

Chollernan a dal den bashi 

Diabierna Central ta manda patruya di Playa 
den Schelpstraat relaciona cu un situacion so- 
spechoso. 

Ora cu a yega na e sitio e Polisnan ta wordo 
aserca door di e homber D., kende ta declara 
cu e tabata drumi ora cu el a tende un sonido 
pafo di su cas. E1 a tira un bista for di bentana 
y a mira dos homber ta cana pafo. Ora cu nan 
a sinti cu nan a wordo mira, mesora nan a cana 
aleha for di e sitio. 

Un di nan el a reconoce como un adicto am- 
bulante, pero no sa su nomber. Ta trtaa di un 
homber color cla, cabey blond. 

Rond di 7.30 di mainta el a bay controla su 
auto y a haya e kapa di morto habri. E1 a con- 
trola tur caminda pero e no ta sinti falta di 
nada. Ta trata di un pickup Nissan color shini- 
shi. Tur anochi prome cu e bay drumi, e ta saca 
e bateria for di e auto, mirando cu den pasado 
nan a horta un bateria di su auto caba. 

Banda di cas di e denunciante a topa cu e 
homber J. para. E1 a declara cu e ta matando 
tempo pa e bay banco y saca placa. E1 a bisa cu 
anochi el a mira hendenan ta coba na e auto, 
pero e no a mira ken(nan). E1 a pensa cu ta e 
doño mes tabata traha riba e auto. Central a 
wordo poni na altura di e caso. 

A horta dos mashin marca 
Makita 

Diasabra mainta Polisnan ta wordo manda 
den Zepp Lampestraat, un caya entre Colegio 
Arubano y Plaza Libertador Betico Croes, pa un 
caso di robo den un auto. 

Polisnan ta yega na e sitio y ta papia cu e homber 
di inicial R., kende ta declara cu el a bira victima 
di ladronnan. E ta un persona cu ta traha den 
construccion y e ta haciendo trabou di renoba- 
cion na e cas den Zepp Lampestraat. Dia 19 di 
october, rond di 7’or di anochi el a laga su auto, 
cu ta un Toyota Hilux berde, staciona dilanti e 
cas den renobacion. E auto tabata riba e acera 
para y tabata completamente na lock. 

Dia 20 di october, rond di 7’or di mainta, e 
doño di e cas a yam’e pa informa cu e porta 
parti patras di e pickup ta habri y cu probable- 
mente desconocinan a kibra e bentana di e auto. 
E ta sospecha cu nan a horta algun material di 
trabou. 

Ora cu el a bay controla e auto, a constata cu 
ladronnan a bay cu un boormashin Makita y un 
demolition mashin Makita. E no a duna niun 
hende derecho ni permiso pa destrui su auto y 
bay cu su mashinnan. E denuncia a wordo tuma. 


Homber droga a mira un 
heks den bar 


Diabierna tabatin dos caso unda cu droga ta 
pone hende perde cabes y no sa kico nan ta haci 
of den ki mundo nan ta. 

E prome asistencia tabata na un bar & restau- 
rant na Santa Cruz unda ta pidi intermediación. 
Na e sitio e Polisnan ta papia cu e homber cu a 
yama di inicial R. E1 a declara cu den e restau- 
rant tin un bruha. E tabata kier pa Polisnan saca 
e bruha for di e restaurant. Nan a nota cu e ta- 
bata bou influencia di un of otro substancia. Un 
rato despues el a dicidi di bay su cas. 

E mesun dia ey patruya di San Nicolas ta wordo 
manda na un adres den Scobillostraat pa e con- 
oci di Polis, adicto ambulante DjoDjo, kende ta 
haciendo fastioso. Na e sitio e Polisnan ta papi 
acu e seora di inicial J., kende ta conta nan cu 
DjoDjo a yega y a haci su mes doño di cas. E1 
a habri porta cana drenta paden. Despues el a 
habri e frigidaire y a keda busca eyden. 

No ta conoci si el a haya algo pero ora cu Polis 
a yega na e sitio DjoDjo a disparce caba for di e 
cas. E patruya a core rond pa buske pa hala su 
atención, pero no a logra topa cun’e. 


Aute kibra dilanti Cas 

di Cultura 

Diabierna Central di Polis ta manda un patruya den Vondellaan 
relacion cu un caso di kiebro y robo. 

Na e sitio e Polisnan ta papia cu e señora di inicial H. E1 a bisa cu 
e ta propietario di un Hyundai Accent color shinishi. Dia 19 di 
october rond di 7.30 di anochi el a laga su auto intacto y na lock 
atras den e parkeerplaats di Cas di Cultura. 

Rond di 9’or el a sali bek y ora cu e ta yegando na su auto, a con- 
stata cu e glas di porta drechi dilanti tabata kibra. E1 a controla den 
e auto y a bin constata cu ladronnan a bay cu un tas den cual e 
tabatin zwembroek color blauw, dos renchi dede di oro, un cadena 
di oro cu un hanger di mama maria y un sandalia. E denuncia a 
wordo tuma. 



A ATENCION 


ELMAR 

Redefining Energy 


TRABAONAN Dl COBAMENTO Y INSTALACION Dl KABEL BANDA Dl CAMINDA. 

N.v. ELMARta informa cu for di 22 october 2018 te cu 5 november 
2018 lo tin trabaonan di cobamento y instalacion di kabel tension den area di: 


N.V. ELMAR ta pidi disculpa pa e inconvenencia cu e trabou aki por causa. 


De La Sallestraat (Sividivi) te cu Lourens Costerstraat. 


TUMA NOTA Dl E SITUACION Dl CAMBIO 01TRAFICO: 

Congreso 'Break the silence' riba e tema abuso di mucha.- 

Cu mcmeho di Gabinete Wever-Croes den asuntonan 
social, nos muchanan ta wordo poni central 


DIASABRA main- 
ta a tuma luga un 
congreso na Renais- 
sance Conference 
Center riba e tema 
abuso di mucha, 
‘Break the silence’. 

E congreso a wor- 
do organisa pa Dr. 
Horacio E. Odu- 
ber Hospital. Den 
su discurso, Prome 
Minister Evelyn 
Wever-Croes a con- 
firma e compromiso 
di Gabinete Wever- 
Croes pa haci tur lo 
posibel pa duna nos 
muchanan protec- 
cion. 

“Mi ta comparti e 
speransa cu e congre- 
so aki forma un paso 
importante pa crea 
un miho sistema pa 
lolce ta trata e cuido 
di muchanan y nan 
famia cu ta bira vic- 
timanan di abuso di 
mucha. Bin hunto pa 
discuti e problema 
grandi aki ta un paso 
hopi importante pa 
comparti experencia 
y conocemento cu e 
mucha central. 

Desde november 
2017, e panorama 
na Aruba a cambia. E 
morto cruel di dos an- 
gelito a trece un pun- 
to di reflexion y cam- 




bio na Aruba. Aunlce 
pa e profesionalnan 
na Aruba, esalci no a 
trece cambio pasobra 
nan ta wak y biba e 
crueldadnan aki reg- 
ularmente. Pa e vic- 
timanan tampoco, 
pasobra desde no- 
vember e casonan 
alci no a bira menos. 
Pa e violadornan 
tampoco pasobra 
nan tampoco a bira 
menos y nan no ta 
haya castigo halto 
tampoco. Sinem- 
bargo, toch esaki a 
trece cambio paso- 
bra un persona por 
reconoce e prob- 
lema y e seriedad di 
esaki y no por nen- 
ga e problema mas. 
Gabinete Wever- 
Croes no ta inverti 
solamente den em- 


beyecimento di e isla 
pero ta inverti den e 
parti social y asina 
pone e mucha cen- 
tral. E problema di 
abuso di mucha tey 
y ta birando menos 
taboe den Sociedad. 


Dus nos por papia di 
un cambio cu ta tu- 
mando luga y esald ta 
pa di e prome biaha 
cu e tema y maneho 
di abuso di mucha ta 
asina halto den un 
agenda politico na 


Aruba. 

Gobierno a instala 
un crisis plan social 
na unda e aña aki a 
pone riba presupues- 
to 17 miyon florin y 
pa otro aña a presu- 
puesta 18 miyon flo- 
rin. Esaki tambe ta e 
prome biaha cu un 
suma grandi a wordo 
inverti den e veld so- 
cial. Por ta tin dife- 
rencia di opinion si 
e ta suficiente of no 
pero sigur nos por ta 
di acuerdo cu e ta un 
paso importante y 
den bon direccion. 
Tambe Gabinete 
Wever-Croes a ini- 
cia un investigacion 
pa examina e proce- 


continacion sigiente pagina 

Despues di a causa accidente den oranan di 
madruga, chauffeur a keda deteni na Pos Chikito 


DIALUNA madru- 
ga den careda di 
3’or a.m , Polis y 
ambulance a bay al- 
tura di Botica Aloe 
na Pos Chikito pa 
un accidente. Parse 
cu e chauffeur cu a 
causa e accidente lo 
kier a bay di e sitio. 
Na yegada Polisnan 
ta topa cu dos auto, 
riba un distancia di 
basta meter for di 
otro. 

E autonan envolvi 
tabata un Kia Rio 
y un Toyota Tercel. 
Por a mira cu e Kia 


Rio a dal e Tercel 
patras, y despues 
e Kia a kita na su 
man robes subiendo 
e cero di tera banda 
pazuid. 

Ambulance a pre- 
senta pa controla e 
pareha den e Tercel, 
cu tabata hende di 
edad. Nan tabata 
ok, despues cu nan 
a check nan. 

Despues di laga e 
chauffeur di e Kia 
supla, el a wordo 
deteni pa core auto 
bou influencia. 



continacion pagina anterior 




duranan di trabou 
di tur instancia cu ta 
involucra den protec- 


cion di nos muchan- 
an pa averigua y 
comprende exacta- 


mente con algo asi- 
na cruel por a pasa 
y con e situacion a 
yega asina leu cu dos 
criatura a perde nan 
bida. Tambe e inves- 
tigacion lo indica nos 
cuanto mucha mas 
tin den un situacion 
asina na unda cu ai- 
nda algo por wordo 
haci pa nan. 

Ainda nos no ta ca- 
minda nos mester 
yega pero tur e pa- 
sonan cu Gabinete 
Wever-Croes a tuma 
ta den e bon direc- 
cion pa proteha nos 
muchanan y pa ob- 


tene e resultado aki, 
nos tin mester di tur 
hende” asina Prome 
Minister a duna di 


conoce den su discur- 
so durante e congreso 
‘Break the Silence’. 

Prome Minister Evelyn Wever-Croes: 

Ta presenta logronan positive di 
Gabinete Wever Croes 



“PA Aruba henter 
tawata un ciere di si- 
man dificil despues 
di un caso tristo riba 
lama cu a comovi nos 
tur. Prome Minister 
Evelyn Wever-Croes a 
expresa cu e ta lamen- 
ta cu situacionnan na 
Yenezuela ta conduci 
cu ciudadanonan di 
e pais bisiña ta tuma 
risisico asina grandi 
poniendo nan bida 
na peliger pa asina 
busca un miho bida 
pa nan famia cu nan 
ta laga atras. Apesar 
di e inicidente tristo 
aki, Gabinete Wever- 
Croes tawatin logro- 
nan importante den e 
siman tras di lomba, 
asina Prome Minister 
di Pais Aruba Evelyn 
Wever Croes ta bisa 
den un declaración 
manda pa prensa.. 

• A presenta e vision 
economico basa riba e 
6 sector prometedor: 
diversificacion di tur- 
ismo, economia basa 
riba conosemento, ag- 
ricultura, hub logisti- 
co, economia circular, 
y industria creativo. 

• A presenta e proyec- 
to di APA di $500 mi- 
yon na Parlamento. 

• A inicia cu reno- 
vacion edificio di ex 
GreenHill na San 


Nicolas. 

• E proceso pa inicia 
pa drecha edificio di 
ex Uncle Louis Store 
Store na San Nicolas 
a wordo firma. 

• Construccion di ca- 
mindanan di asfalt na 
Shaba, Companashi y 
Hooiberg. 

• Ronda di consulta 
cu piscadornan pa 
nan input pa cu Parke 
Marino a finalia. 

• E proceso di con- 
sultacion pa e ROP di 
Aruba ta continua. 

• Gabinete Wever- 
Croes a cuminsa skibi 
un capitulo nobo den 
historia di nos pais cu 
e prome conferencia 
di Integridad. 

• Durante reunion di 
Kustwacht na Corsow 
a keda confirma cu 
Aruba lo haya cuatro 
‘Metal Sharks fast 
speed patrol boats’ na 
november y nos por 
conta cu extra capaci- 
dad pa patruya cu he- 
licopter y avion pa ga- 
rantisa mas siguridad 
na nos fronteranan. 

• CAET a elogia gobi- 
erno pa mustra serie- 
dad den atende finan- 
sas di pais Aruba y a 


duna recomendacion 
riba diferente tereno. 

• Nos a haya e bon 
noticia cu Aruba a 
scapa di wordo down- 
graded y bai riba lista 
preto di OECD. 

• A cuminsa cu cam- 
panja di concienti- 
sacion pakiko deporte 
ta hopi importante pa 
nos muchanan. 

• Muchanan di Traim- 
erdia Sabana Basora 
a experiencia e pro- 
grama di Kidpreneur$ 
with Big Ideas. 


• Muchanan na 
Traimerdia Maria 
Goretti a experiencia 
e programa di Mob- 
B bus, asina hibando 
entrepreneurship y in- 
novacion mas serca di 
nos muchanan. 

• Inicio di ‘green 
house projects’ na 
scolnan cuminzando 
cu scol Caquetio na 
Zeewijk. 

• Preparacion di nos 
profesiolnan pa midi 
calidad di educacion 
via workshop di Unes- 
co. 


• Prome Minister a 
cera e siman aten- 
diendo un Congreso 
riba e tema abuso di 
mucha, confirmando 
nos compromiso pa 
hasi tur locual ta po- 
sibel pa brinda mas 
proteccion na nos 
muchanan. 

“Hunto y cu pasonan 
firme y fuerte manera 
e barancanan di Ca- 
sibari nos ta logran- 
do hopi, semper cu e 
meta pa crea bienestar 
y progreso pa tur cui- 
dadano”, ta exprecion 
di Prome Minister Ev- 
elyn Wever-Croes. 








Diamars, 23 October 2018 


AWEMainta 


17 


Parlamentario Sue-Ann Ras (MEP): 

"Conseho di Alumno di Filomena College Mavo t # e 
prome paso pa crea mas lider den futuro" 


ANA escolar 2017-2018 e team dinamico di Filomena 
College Mavo a dicidi pa inicia cu su prome Conseho di 
Alumno di Filomena College Mavo, bou di e nomber di 
Filomena In Actie (FIA) y diabierna ultimo, e Conseho 
di Alumno actual a baha y duna bon-bini n’e Conseho 
di Alumno nobo. 

Parlamentario Sue-Ann Ras (MEP) tabata presente n’e 
momento aki, durante su bishita regular na dicho scol 
y a presencia y hiba algun palabra durante e ceremo- 
nia. Aña pasa mes durante tratamento di presupuesto, 
e Conseho di Alumno tabata di bishita na Parlamento, 
p’asina presencia un reunion publico. 

META FIA 

E meta di FIA ta pa haci e.o. e alumnonan mas consci- 
ente cu nan ta co-responsabel pa mantene un bon ambi- 
ente na scol. FIA tambe ta fungi como propaganda p’e 
scol y Filomena College Mavo ta te awor, e unico scol 
secundario cu tin un Conseho di Alumno. 

Loke cu e alumnonan cu ta forma parti di FIA ta haci 
e.o. ta; Bin cu idea leuk y creativo p’e actividadnan di 
scol, organisa mini recaudacion di fondo y cera conoci 
cu e otro hobennan cu tambe ta yuda activamente na 
nan scol. 

Banda di e excursionnan educativo tambe tin tayer p’e 
alumnonan di diferente topico. 

“E programa ta uno extenso y ta pone relacion cu loke e 
alumnonan ta encontra den nan comunidad. 

Ta importante pa nos inculca y sostene e actividadnan 
cu ta yuda nos hobennan ta mas consciente di tur lolce 
ta pasa rond di nan y ki impacto y funcion nan como 
hoben tambe tin den nos comunidad,” Sue-Ann Ras a 
indica. 

CREANDO FUTURO LIDER 

E formacion y e competencianan di e lidernan di futuro 
ta esencial den e fase di hubentud. P’esey independi- 
entemente cu si un persona ta posee un don natural pa 
lidera, ta di sumo importancia pa desaroya y duna po- 
tencia n’e habilidadnan aki, pa converti nan den un ber- 
dadero lider. 



“Mirando tur e retonan social, educativo y economico 
cu nos tin actualmente, ta importante pa nos crea mas 
posibilidad pa nos hobennan adkiri e conocemento- y 
experiencia necesario pa triunfa den e era aki y asina 
bira ciudadano responsabel, resiliente y sostenibel. 

Hopi exito n’e team dinamico di Filomena College Mavo 
y e alumnonan nobo di Conseho di Alumno 2018 - 
2019,” Sue-Ann Ras a termina bisando. 

La Cabana Beach Resort & Casino a 
aplaudi e ganadornan di su song festival 


E concierge Maruschca Violenus y engineer Ran- 
dolf Roch a gana e honornan maximo reciente- 
mente n’e Song Festival, y Germaine Henriquez di 
F&B Department a gana best show. 

E ganadornan a ricibi un fuerte aplauso y nan 
a wordo respalda cu entusiasmo p’e huradonan 
como tambe e publico den dos categoria, Ay B. 
Ademas di Maruschca Violenus den categoria A, 
otro cantantenan cu a sobresali tabata Ryanda 
Geerman y Lyrza Lansiquot di Front Office na di 
dos lugar, y Roberto Cañas di Housekeeping na di 
tres lugar. 

E ganadonan den categoria B a inclui engineer 
Randolf Roch na prome lugar, Juan Perez di 
Housekeeping na di dos lugar y Fawcett Antonnio 
di Pool & Beach na di tres lugar. E Song Festival 
cu tabata perfectamente organisa, a entretene e 
asociadonan, ya cu e tabata organisa detayada- 
mente p’e Social Committee. 

E festival a otorga trofeo atractivo n’e ganadornan, 
tur generosamente patrocina pa proveedornan tur- 
istico. 

Acompaña pa Buleria, e festival a wordo huzga 
pa miembronan di hurado profesional, cu a tuma 
tempo liber pa contribui n’e nivel di profesional- 
ismo y espectaculo, ya cu nan a seleciona e gana- 
dornan entre e participantenan talentoso. 

E anochi tabata yena cu bon musica, rifa, door 
prizes, y tambe varios sorpresa y show di carnaval. 

Excelente participacion y gran talento demostra 
pa: Maria Maduro, Food & Beverage; Luis Miguel 
Gimenez, Housekeeping; Ryanda Geerman/Lyrza 
Lansiquot, Front Office; Germaine Henriquez, 
Food <Sc Beverage; Maruschca Violenus, Concierge; 
Alondra Julia / Lisandra Vrolijk, Food & Bever- 
age; Roberto Cunas, Housekeeping; Princess Leah 
Croes, Cabanita; Orlando Bolivar, Food & Bever- 
age; Mathilde Benito, OS; Juan Perez, Housekeep- 
ing; Fawcett Antonnio, Pool & Beach; Hilario 
Geerman, Engineering; Randolf Roch. 

Nagico Insurances tambe ta celebra 
aniversario di Payroll Pro HRM 



RECIENTEMENTE, e team di Payroll Pro HRM, 
den bispo di su 25 aniversario, a bishita Nagico Insur- 
ances, un di e companianan di seguro mas conoci na 
Aruba. Nagico Insurances ta provee seguro na clien- 
tenan full rond di Caribe di un manera efectivo, consis- 
tente y cu un excelente support. 

Nagico ta sigui crece y ta sigui desaroya den e mundo 
di seguro na un manera inovativo. 

Durante e bishita e team di Payroll Pro HRM a papia 
cu sra. Minerva Flemming, encarga cu e parti di payroll 
na Aruba, tocante e payroll software. 

Sra. Flemming ta comenta cu na Nagico, nan ta satis- 
fecho cu Payroll Pro HRM dor cu e ta cumpli cu e nece- 
sidadnan di e cliente y dor cu continuamente e ta sigi 
mehora danki n’e feedback di e clientenan. 

Sra. Flemming ta comparti cu Nagico ta contento cu 
e support tecnico di parti di VCC International y e 


manera con nan solicitudnan ta wordo implementa. 

Ademas di sra. Minerva Flemming tin otro persona mas 
cu ta traha cu Payroll Pro HRM p’e islanan Curacao, 
Bonaire y St. Maarten. 

Sra. Flemming ta comparti “Payroll Pro HRM ta un 
programa hopi user-friendly y hopi facil den e parti 
visual. 

Den mi añanan di experiencia cu Payroll Pro, mi por 
bisa mi ta satisfecho cu e programa y support brinda”. 

E team di Payroll Pro HRM ta gradici Nagico Insuranc- 
es, especialmente sra. Minerva Flemming, pa duna nan 
e oportunidad di pasa cerca nan y di por provee nan cu 
nan software y servicio. 

Bert Vermaas, Director di VCC International, ta co- 
menta: “Nos gusta traha cu Nagico Insurances y ta 
hopi contento di por yama nan nos cliente. Nos ta 
excita pa sigi traha hunto cu nan den futuro”. 

Borchi a cay riba un criatura riba Plaza Niky Habibe 

DIADOMINGO 

merdia den careda di 
3’or Polis mester a 
compaña un caminata 
a pidi pa un ambu- 
lance. Esaki tabata 
tegenover di Djispie’s. 
Tabata trata di un 
caminata di organisa 
pa Rotary Club Aruba. 
E motibo tabata cu 
borchi a cay riba un 
criatura di mas o me- 
nos 6 aña. 

E mucha tabata bij, 
pero parce cu e tabata 
yora, y mirando cu 
ta trata di un mucha 
chikito a pidi pa am- 
bulance bin control’e. 
Na yegada Polis a 
compaña e mama y e 
mucha p’e ambulance 
pa Paramediconan por 
a check e criatura. 



\mSan 


BANCO Dl CARIBE 


OFFICIÉLE KOERSEN TEN OPZICHTE VAN DE ARUBAANSE FLORIN 

GELDIG OP 22 Oct, 2018 EN TOT NADER ORDER 


valuta 

aankoop van publiek 


verkoop aan 


bankpapier 

wissels, CHQ's 
reischeques en 
overboekingen 

publiek 


Ned. Antil. Gulden 

Per ANG 100 

ANG 

98.00 

100.00 

biljetten 

chq./overboeking 

100.20 

100.00 

Amerikaanse dollar 

USD 

1.77 

1.78 


1.80 

Canadese dollar 

CAD 

1.34 

1.36 


1.38 

Zwitserse frank 
(per 100) 

CHF 

178.42 

179.14 


179.94 

Pond sterling 

GBP 

2.25 

2.30 


2.36 

Japanse yen 
(per 10.000) 

JPY 

156.44 

157.87 


159.46 

EURO 
(per 100) 

EUR 

202.91 

204.76 


206.82 

Deense kroon 
(per 100) 

DKK 

26.46 

27.18 


27.98 

Noorse kroon 
(per 100) 

NOK 

20.62 

21.34 


22.14 

Zweedse kroon 
(per 100) 

SEK 

18.80 

19.52 


20.32 




Dia 23 di October 2018 
e juffrouw balente di cas 

JESCARAINE 
MADURO 

ta cumpli 24 aña. 

E ta ricibi hopi pabien di 
su mayornan Oscar y 
Jessica, di su rumannan 
Jesselaine y Jesmiraine, 

di Mama y Papa, di Tanchi y Greg, di su primanan 
Jennelaine y Jenneviéne, su primito Jehnrick, di 
Wela, di Welo y Annie, di su Padrino y Madrina y di 
demas famia Vrolijk, Maduro y Yarzagaray 

Den cuadro di IPA su Dia Publico 1 7 di november binidero 

Maestro, un profesion cu ta haci 
diferencia den un mucha su bida 


TUR aña e interes pa studia na IPA ta grandi. Christi- 
ane Augusto, studiante di di tres aña, ta conta su moti- 
vacion pa studia na IPA. 

“For di ora cu mi tabata mucha mi tabata gusta hunga 
cu mi tabata maestro y mi tabata duna mi amiganan 
les. 

Na HAVO mi a realisa cu e profesion di maestro ta algo 
cu ta pas cu mi dor cu mi tabata gusta splica mi amiga- 
nan locual cu nan no tabata compronde y semper nan a 
bisa mi cu mi ta splica hopi bon. 

Despues di a bishita IPA su Open Dag, na unda mi a 
haya un bista general di e estudio pa Maestro di Ense- 
ñansa Primario, mi a opta pa studia na IPA. Locual cu 
sigur a hunga un rol tabata cu mi por a studia locual cu 
mi tabata gusta na Aruba mes. 

Durante mi periodo di practica den e prome aña, esta 
e aña di orientacion, mi a ripara cu mi ta gusta para 
dilanti ldas y traha principalmente cu mucha di scol 
basico. 

E profesion di maestro ta algo hopi bunita pasobra bo 
no ta solamente educando un mucha, pero tambe bo 
ta yuda un mucha cu su desaroyo, cual sigur ta crea un 
impacto den un mucha su bida. E profesion di maestro 
no ta facil, pero sigur e ta un profesion hopi bunita. 

Na final di dia semper bo lo sinti bo satisfecho di por a 
haci un diferencia den un mucha su bida. 

“To teach is to touch a life forever”. 

IPA ta invita tur studiante di HAVO, VWO y MBO ni- 
vel 4 y tur otro persona interesa pa cuminsa un estudio 
pa maestro pa asisti na IPA su Dia Publico (Open Dag) 
dia 17 di november 2018. 

IPA su Dia Publico lo ta di lOor di mainta te 2or di 
atardi na IPA (Isaac Wagemakerstraat 11, San Nicolas). 
Durante e Dia Publico lo duna informacion di e estu- 
dio di Maestro pa Enseñansa Primario, Bachelor Talen 
y e curso di PDG. 

Tambe lo duna informacion tocante e Test di admis- 



ion y 21 + Toets. Naturalmente lo tin oportunidad pa 
inscribi como studiante. Pa por inscribi na IPA mester 
trece e papel di registro civil (papel di AWG 5). E gas- 
tonan di inscripcion ta AWG 75,-. 

Pa inscripcion di e estudio di Maestro pa Enseñansa 
Primario y Bachelor Talen mester bin cu copia di diplo- 
ma di sea HAVO, VWO of MBO nivel 4. Pa inscripcion 
di e curso di PDG mester bin cu copia di diploma di 
HBO ofWO - opleiding. 

Banda di esaki por cera conoci cu e instituto en gene- 
ral y e ambiente estudiantil en particular y conoce nos 
facilidadnan. 

Ademas lo tin oportunidad pa combersa cu nos studi- 
antenan actual. Tambe lo tin un ‘Food & Balce Sale’ or- 
ganisa pa nos propio studiantenan. E benta di cuminda 
aki tin como meta pa recauda fondo pa e studiantenan 
di aña 3 cu pronto lo biaha pa exterior pa nan pasantia 
internacional. 

Di e manera aki IPA ta brinda henter Aruba un dia spe- 
cial di orientacion, yen di informacion y actividad. 

Pa mas informacion por tuma contacto cu Studenten 
Services na 524-3100 of por bishita nos pagina di fa- 
cebook ‘Instituto Pedagogico Arubano’ of nos website 
www.ipaaruba.com . 

Bo kier bay studia y biba na Arnhem, Nijmegen of Wageningen? 

Deadline pa registra pa studentenkamer na 
Arnhem y Nijmegen ya ta 1 november 2018 



DEN HAAG - Mentor di Aruba- 
huis Yuraima Henriquez-Rodulfo di 
regio Arnhem, Nijmegen y Wagenin- 
gen ta duna pa medio di e articulo 
aki informacion di vivienda pa studi- 
ante p’e ciudadnan menciona. Como 
mentor di Arubahuis bo ta guia stu- 
diante ora cu nan ta na Hulanda. 
Pero e guia ta cuminsa cu dunando 
informacion n’e studiante cu ta di- 
cidi di bin studia na Hulanda. 

E decision ey hopi biaha ya caba ta 
wordo haci den e aña prome cu exam- 
enjaar. Si bo kier bin studia na 2019- 
2010 of e aña despues, e prome stap 
na momento cu bo a haci e decision 
alci ta pa busca vivienda na Hulanda. 

Si bo ta duda riba cua estudio bo ta 
bay sigui of bo no ta sigur na cua ciu- 
dad bo kier studia, tog ta importante 
pa inscribi bo mes na tempo pa un 
vivienda. Mas trempan bo inscribi 
bo mes mas posibilidad y seguridad 
bo tin pa un vivienda ora bo yega 
Hulanda. 

Importante pa haya vivienda na Arn- 
hem, Nijmegen y Wageningen. 

Un opcion pa haya un lcamber ta 
via Hogeschool of Universiteit. Na 
momento cu bo scoge un opleiding, 
check riba e website di e scol si tin 
posibilidad pa haya kamber. P’e op- 
cion aki bo mester ta na tempo, pa- 
sobra tin hopi studiante internacio- 
nal cu ta aplica pa kamber. 

Pa haya vivienda na Arnhem of Ni- 


jmegen ta importante pa bo inscribi 
bo mes prome cu 
1 november 2018 na SSHN. 

E deadline aki ta pa si bo kier haya 
un lcamber na juli, augustus of sep- 
tember 2019. E maneho di SSHN ta 
cu tur eerstejaars studenten ta cum- 
insa cu un kamber chiquito. Pa studi- 
ante cu yiu tambe tin posibilidad pa 
vivienda via SSHN. 

Pa loke ta trata Wageningen bo por 
inscribi na Idealis entre 1 januari y 7 
januari 2019. E ora bo ta sigur cu bo 
por haya un kamber na tempo. 

Pa inscribi bo mes n’e websitenan pa 
un kamber na Arnhem, Nijmegen y 
Wageningen bo por yena un post- 
code fictivo riba e inschrijfformulier. 

Aruba no conoce e sistema di post- 
code. Yena por ehempel 1111 AA (4 
cifra y 2 letter mayusculo). Ta keda 


importante pa semper lesa e website 
bon prome cu bo inscribi bo mes. 

E siguiente websitenan ta importante 
pa busca vivienda; 

Arnhem & Nijmegen; https://www. 
han.nl/international/english/infor- 
mation-for-international-students/ 
housing/ 

https://www.sshn.nl/ -https://www.entree. 
nu/ 

Wageningen; https://www.idealis.nl/ 

Pa cualkier pregunta bo por acerca 
e instancianan nombra of e mentor 
di Arubahuis pa Arnhem, Nijmegen 
y Wageningen, Yuraima Henriquez- 
Rodulfo via email y.henriquez-men- 
tor@arubahuis.nl of whatsapp na 
number 0031-610584441. 

Arubahuis y mentor Yuraima Hen- 
riquez-Rodulfo ta desea tur futuro 
studiante hopi exito cu nan prepara- 
cionnan pa bin studia na Hulanda. 

Concierto Dominical ## Donny Laclé ## 
diadomingo dia 28 di october 

Cu hopi ambiente y goso musical 



DIADOMIGO awor, dia 28 di october 2018, Funda- 
cion pa Talento Musical “Donny Laclé” ta presenta un biaha 
mas su Concierto Dominical di tur fin di luna. 

E concierto aki ta tuma lugar na Biblioteca Nacional den 
George Madurostraat di 11.00 or di mainta te 01.00 or 
di merdia. 

Diadomingo awor e concierto ta sumamente alegre cu 
un dushi ambiente pa drenta e ultimo lunanan di a aña 
aki. 

Nos concierto ta habri cu Coro La Escala. E coro alci ta 
consisti di 16 integrante, tanto musico, como cantante. 
Na 1988 señora Maruja Forrero (dfm) a funda Coro La 
Escala. Na 2009 señora Maruja a fayece y for di e tempo 
ey e coro a sigui bou di direccion di Héctor (Chichi) 
Pérez. Meta di e coro aki ta pa hiba canto y alegria na 
diferente lugar, manera Hospital, Centro di Bario, Cas di 
nos Grandinan, FAVI, Funari. Y p’esey nan ta bin canta 
y toca pa nos tambe. 

Despues ta sigui e bolerista Harlan Venner cu a yega di 
canta varios biaha den Concierto Dominical. Su bos so- 
noro y romantico ta yena sala cu alegria y nostalgia. E 
ta masha conoci na Colombia, Venezuela y claro, aki na 


Aruba tambe. 

E1 a saca diferente CD cu semper a bay manera pan cay- 
ente. E1 a prepara un bunita concierto pa nos. 

Ta clausura e concierto aki cu Trio Los Tres cu ta consisti 
di Bito Franken (guitara y cuarta), Eric Ignacio (guitara 
y baho) y Erick Uchtman (sinfonia di man). 

Nan ta toca frecuentemente hunto cu diferente grupo 
tipico y tambe cu grupo di dande. Como cu nan tabata 
toca y canta hopi biaha na fiesta, nan a dicici di lanta 
un trio. 

Y como trionan ta existi 4 aña caba. Nan ta toca musica 
crioyo y tambe folldore Venezolano y Mexicano. Semper 
por yama nan pa fiesta di famia, di fundacion y di centro 
di bario. 

E concierto aki ta priminti di bira hopi varia y anima, 
pues, reserva bo diadomingo mainta. 

Entrada ta gratis, pero manera semper ta pidi un contri- 
bucion boluntario pa nos hobennan talentoso. 

Sea asina bon di bini tempran, pa haya un bon lugar pa 
sinta y pa no perde nada di e concierto aki. E concierto 
ta cuminsa 11.00 or en punto. 

Impact Taekwondo ta 
preparando duro pa 
Best of the Best 2018 



MONICA Pimentel nos atleta Olimpico 
y su atletanan ta preparando duro na Catiri 
63-C banda di Aruhiba pa Best of the Best 
2018. 

Monica Pimentel ta train su team di dialu- 
na pa diasabra for di 6’or y mey di atardi pa 
8’or y mey di anochi. 

E siguiente atletanan a wordo selecta pa 
forma parti di Best of the Best 2018: Ana- 
bella Fernández, Noslenne Tromp, Jayzion 
Cornes, Regerick Ching, Nathan Fradl, 
Maelynn Fradl, Deevah Foefstop,Rouel 
Baarn, Chiara Petrocchi y Monica Pimentel. 
Coach ta bay Monica Pimentel y Jose Hen- 
riquez. 

Monica Pimentel ta atleta Olimpico, mien- 
tras cu Chiara Petrocchi ta medayista di Oro 
di Weganan Sur Americano. Aruba por con- 
ta cu e atletanan di Impact Taekwondo lo 
bay pone e Bandera di Aruba riba den Best 
of the Best contra e paisnan internacional 
manera: Corsou, Ecuador, Chile, USA, Can- 
ada, Surinam, Colombia y Venezuela. 

Impact Taekwondo ta haci un yamada na 
Aruba completo pa bin mira e atletanan di 
Aruba bringa contra e paisnan internacional 
den Centro di Bario Brazil dia 17 di novem- 
ber cuminsando pa 7’or di anochi. 

Grupo di maestra hayando training di self-defensa na Dojo Boye 



DIASABRA 20 di october, ultimo, un grupo di Elite 
Hit Hit di sra. Carol Tromp Alders a trece un grupo di 
maestra di scol pa un self defense training na Dojo Boye 
duna pa sr. Roony Boye. Den e curso di introduccion 
nan a siña con pa defende nan mes den diferente sce- 
nario cu lo por sugeri si dado caso nan wordo enfrenta 
cu esaki. 

No ta prome biaha cu Rooney Boye ta duna tipo di 
trainingnan asina. Cu hopi aña di experiencia e training 
a bay den bon esfera y tambe e participantenan a goza e 
training y varios a menciona cu nan lo bin belc pa sigui 
mas di e trainingnan cu Roony Boye ta ofrece. 

Sra. Carol di Elite Hit ta conta cu e ta haña esaki im- 
portante mirando e situation actual cu semper ta bon pa 
tur hende por defende nan mes pasobra nunca bo por 
sa kico por pasa y si acaso Dios libra nan haña nan mes 
enfrenta den un situacion dificil; nan lo por defende nan 
mes. 

Esalci tabata parti di un seminario cu sra. Carol Tromp 
Alders ta haci cu diferente otro persona cu p’e biaha 
alci den e simannan cu nan ta haci diferente actividad a 
scoge pa haci un training di “self defense”. 



Sr. Roony Boye a duna palabra di elogio p’e participan- 
tenan mirando cu nan a haci nan maximo esfuerso pa 
siña tur lolce e tabata dunando nan p’e les di introduc- 
cion aki nan y lo warda cu un gran anticipacion p’esun 
cu lo bolbe pa sigui cu nan “self defense” training. 

Minister di Hustisia a firma protokól di 
seguridat ku sindikatonan i KPC 



WILLEMSTAD - Djabiérné 19 di oktober ultimo 
den e edifisio prinsipal di e kompleho di KPC na Rio 
Canario, Minister di Hustisia señor Quincy Girigorie, a 
firma un protokól en lcuantu ehekushon di e promé pa- 
sonan pa un Plan Integral di Seguridat pa Kuerpo Poli- 
sial Kórsou. 

E protokól aki ta enfoká prinsipalmente riba nesesidat- 
nan básiko pa lcu seguridat di e kompleho di Polis na Rio 
Canario i ta trata algun tema di seguridat di trahadónan 
di Grensbewaking (Imigrashon) tambe. Esalci ta e pro- 
mé paso pa yega konhuntamente na un Plan di Segur- 
idat Integral den i alrededor di lokalidatnan kaminda 
miembronan di Kuerpo Polisial di Kórsou ta laborá i e 
protokól aki a lceda firmá pa Minister di Hustisia, sin- 
dikatonan, Nationaal Algemene Politiebond (NAPB), 
Sindikato Amtenarnan di Polis i Kadena Hudisial (SAP) 
i Algemene Bond van Overheids- en overige personeel 
(ABVO) i Miembronan di e tim di Maneho di Kuerpo 
Polisial Kórsou (KPC). 

Grupo di trabou 

Dicho protokól ta indilcá ku lo instalá un grupo di tra- 
bou ku ta konsisti di representantenan di Ministerio di 
Hustisia, Kuerpo Polisial Kórsou i sindikatonan, lcu lo 
ta enkargá ku formulashon di e Plan Integral di Seguri- 


dat pa tur e edifisionan kaminda miembronan di Kuerpo 
Polisial ta ehersé labor. E grupo di trabou alci lo kuminsá 
di forma inmediato ku formulashon di un plan di seguri- 
dat pa e kompleho di Polis na Rio Canario. Medidanan 
di seguridat ku lo resultá for di e grupo di trabou aki lo 
tin efekto riba término kórtiku, mediano i largu. 

Mas aleu e protokól ta stipulá lcu tantu Minister di Hus- 
tisia komo tim di maneho di KPC ta garantisá imple- 
mentashon i ehekushon di e Plan Integral di Seguridat 
i finansiamentu di esaki. Ku firmamentu di e protokól 
alci i e palabrashonnan den e akuerdo di prinsipio pa 
kumplimentu ku medidanan di seguridat pa e ofisina di 
KPC na Garipitoweg, sindikatonan tambe ta garantisá 
ku miembronan lo reanudá trabou entrante djaluna 22 
di óktober. 

Minister di Hustisia ta satisfecho lcu resultado di e 
kombersashonnan ku sindikatonan, tim di maneho di 
KPC i trahadónan di Kuerpo i lcu a yega na konsenso pa 
asina firma e protokól i instalá e grupo di trabou. Firma- 
mentu di e protokól alci ta kontribui na e diferente es- 
fuerso i trayektonan ku ya ta andando pa yuda fortifiká 
KPC i oumentá seguridat tantu pa agentenan polisial, 
empleadonan di KPC i komunidat en general. 

OM a sigi tur paso I tap telefon di Esther Cheri 


WILLEMSTAD Klaramente e atmishon ku Minis- 
terio Publiko den su determinashon pa haña prueba pa 
kondena e hefe di Servisio di Atmishon di strañero, mr. 
Esther Cheri, a usa tur medio legal na nan alkanse pa 
pone un trampa grandi ku ela kai aden sin a nota algun 
momento kilco nan tabata hasiendo. 

Ta ora ku fislcal Van Vliet a atmiti dilanti wes ku su ofi- 
sina a bin ta sigi paseo, opservá movementu, mira ku 
ken e ta papia of laga i tap telefon dje akusado, Cheri a 
bin haña sa ku nan tabatin e den mira manera un sos- 
pechoso di hopi peso pa Hustisia. 

Dado momento e no por a kontené su lagrimanan i a lcu- 
minsa yora deskonsoladamente pasobra einan ela kom- 
pronde lcu Ministerio Publiko a hasi todo por todo pa 
changé den nan reda. 

I te ora ei publiko a bin komprondé kiko fiskal tabata 
ke men ora ela bisa pa no lcai pa enkanto di akusado Es- 
ther Cheri lcomo un muhé indefenso pasobra e akusado 
ta un persona ku tabata abogado durante añanan largu 
i a okupá puestonan importante i di hopi poder den e 
aparato gubernamental te lcu na dado momento e no por 
a distingi e liña divisorio entre lo personal i lo ofisial. 

E tabata hefe di gabinete di Gezaghebber di Kórsou i 
hefe di e aparato di Atmishon di strañero i e no a haña 
nombramentu solamente pasobra e ta simpatiko i de- 
likado pero ta pasobra e ta un persona ku wes’i lomba lcu 
kapasidat pa ta lider, un muhé fuerte. 

Ta p’esei minister Navarro a nombr’é lcomo hefe di At- 
mishon. 

Fiskal Van de Vliet a trese esei dilanti reakshonando riba 
e defensa lcu abogado Sulvaran a hiba djabierne ultimo 
teniendo e bentaha di tabatin henter fin di siman pa 


analisá i reakshoná riba puntonan determinante. 

Fiskal a papia di violashon di konfiansa, trafiko di hende 
i falsifikashon di dokumento. 

Van de Vliet a kuminsa pa desbarata e akusashon ku 
bosero di Ministerio Publiko a saka informashon robes 
kondenando su ldiente di antemano pero fislcal Van de 
Vliet a presentá e entrevista en kuestion te den detaye i 
ta kaminda Dwight Rudolphina a revelá nomber di Es- 
ther Cheri. 

(Manera ta konosi abogado Sulvaran a haña ku mester 
kita bosero Serphos for di trabou pa loke ela papia pero 
fislcal a defende e bosero te final). 

Fiskal a bisa tambe lcu no por proba ningun kaminda ku 
bosero di Ministerio Publiko a stroba pa Cheri haña un 
proseso honesto. 

E pregunta dikon OM a disidi di persigi señora Cheri, 
fiskal a kontesta ku esei ta un privilegio di OM. 

Tabatin mas ku basta indikashon pa start un investi- 
gashon i ku lo bin mas investigashon ta sigur. 

Pa lolce te komportashon profeshonal di señora Cheri re- 
lashoná ku e maneho di éks minister Navarro i ku Cheri 
a sigi direkshon di Navarro, e fiskal a rechasá i refutá e 
argumento aki. 

E fiskal a atmiti ku kada bes ku e ministerio kambia di 
Minister e maneho ta lcambia i bou di Navarro e tabata 
sumamente fleksibel. 

Den e kasonan kaminda Cheri tabata fout, ta kaminda 
ela praktiká politika ku amigu i interes propio pa saka 
probecho. 

I ta a base di tapmentu di telefon entre otro nan a haña 
sa esei. 

E kaso t’asina kompliká ku wes a bisa ku dia 3 di desém- 
ber e lo duna veredikto. 


Registra awo! 

Manda bo e-mail na noticia@awemainta.com 

Ridbi AWEMainta tur dia den bo inbox 


www.awemainta.com £? www.facebook.com/awemainta 583-1400 Éi 583-1444 

Rekoudashon di fondo Duck Cocktail Party & Arte 
Patu Auction: Alrededor di 20.000 florin 


WILLEMSTAD - Djasabra anochi 20 di óktober a 
tene Duck Cocktail Party & Arte Patu Auction pa di tres 
bia. Un fiesta uniko pa kasi 180 hende ku presentashon 
di Pure Muse.ic, i durante e fiesta un findishi di 17 obra 
di arte. Tambe ta di tres bia ku a otorgá Anthony da 
Costa Gomez Award. E biaha aki a homenahiá Chil- 
dren’s Museum Curaçao, kaminda e fiesta a tuma lugá 
tambe. E award aki ta na memoria di Anthony da Costa 
Gomez, un miembro hopi aktivo i lceri di Rotary Club 
Willemstad i tambe inisiadó di e Duclc Event. 

Stichting Encelia 

E fondonan rekoudá ku e Duck Cocktail Party i tambe 
e Duclc Race dia 4 di novémber den Waaigat, ta destiná 
pa Stichting Encelia, un fundashon ku ta ofresé akohida 
di lcrisis pa muchanan entre 4 i 12 aña. Sosten finansiero 
ta nesesario pa por ofresé e muchanan ald un hogar sigur 
ora nan ta pasando tempunan diñsil. 

Obranan di Arte Patu 

Tur e obranan di arte ku ta na findishi durante e evento 
alci tin algu di haber lcu patu. E artistanan lcu a lcoperá 
ku e bon kousa ald ta: Ans Mezas, Andre Nagtegaal, 
Avantia Damberg, Bebette de Waele, Daphne Luttge, 
Delno ‘Denchi’ Tromp, Ellen Spijkstra, Giovanni Za- 
nolino, Hanneke van de Hout-Floor, Joanne den Dullc, 
Giovanny Abath, Maghalie van der Bunt-George, Mir- 
jam Griffioen, Sandra Leonnora, Shannon Solange Ray, 
Sinuhe Oomen i Susan Agnes Rudolf. E personanan pre- 
sente a bit bon riba e obranan di arte, lolce a pone lcu 
resultado di e findishi tabata alrededor di 20.000 florin. 

Sosten leal 

Tantu e Duclc Cocktail Party di djasabra anochi lcomo e 
Duck Race ta posibel ku sosten di MCB, Fundashon Bon 
Intenshon, CTB, CPA/KTK,Securitas i One Media. Nan 
sosten inkondishonal i entusiasmo ta hasi posibel pa or- 
ganisá eventonan grandi asina al<á pa rekoudá fondo pa e 
bon kousa aki. Huntu ku tur hende presente na e fiesta, 
kumpradónan di e obranan di arte i tambe kumprando 
karchinan di Duck Race, nos ta yuda Encelia sigui ku 
nan trabou balioso i nesesario. 



Duclc Race 4 di novémber 

Duck Race ta un evento internashonal di Rotary pa hint- 
er famia, kaminda vários mil patu di baño di spónser ta 
drif bai e destinashon final. Djadumingu 4 di novém- 
ber ta tene e di tres edishon di Duck Race na Kórsou 
den Waaigat. Benta di karchi pa Duck Race ta den ful 
swing. Pa solamente 10 florin serka Rotarianonan i na 
puntonan di benta lconosi manera 24 Uur uit de muur, 
Mensing’s Caminada, Bruna, TUI-reisbureau,Van den 
Tweel ( Janhtiel i Zeelandia), Intertoys (Sambil & Ca- 
racasbaaiweg), Mau A Sam Travel, Oasis Coral Estate i 
Paletas Curaçao venues. Sigui nos riba página di Face- 
book di Rotary Club Willemstad. 

Awa "Oro Likido" 

WILLEMSTAD- Den ultimo fin di siman Sr. Don Mar- 
tina, nos miembro vitalisio, a tene un charla tokante e ur- 
gensia pa un maneho integral pa e rekurso awa. Sin awa no 
tin bida pa ser humano, ni pa flora tampoko pa founa. 

Nos servisionan komersial i industrial mester di awa pa 
por funshoná. Ta p’esei mundialmente awa komo un rekur- 
so natural a haña e nominashon “Oro likido”. Pa Kór- 
sou awa dushi ta un rekurso skars pa motibu ku nos no 
tin rui ni lago mientras awa supsuelo ta bou di mena- 
sa di infiltrashon di awa di laman. 

Dato históriko di Damnan. 

Pa por komprendé e moléster ku áwaseru ta duna awendia 
ta nesesario tuma nota di algun dato historiko penoso re- 
lashona ku konstrukshon i mantenshon di dam. Durante 
1905 te ku 1916 a konstrui 2000 dam i durante se- 
gundo guera mundial a konstrui mas dam tantu na Ban- 
da Bou komo na Banda Ariba. 

Tantu nos antepasadonan komo Gobiérnu ta- 
bata konsiente di e balor di áwaseru. Un kon- 
teo ku a tuma lugá na aña 1977-1978 a revelá un total di 
1290 dam. E kapasidat pa almasená awa di yobida a 
bai drástikamente atras komo a introdusi un kultura nobo. 
Nos orador ta informá ku na Banda Ariba a dém- 
pel mas ku 104 dam i a kuminsa inverti den infrastruk- 
tura pa kanalisa awa di yobida pa laman. E kultura aki a 
bin ta kousa inundashon, eroshon di tera fértil, kontami- 
nashon maritimo i daño na refnan di koral. Tambe a sigui 
deskurashá uso i konstrukshon di renbalc. A bira asepta- 
bel pa démpel dam pa konstrukshon di kas i edifisio i bora- 
mentu di pos privá a sigui lenks en rechts. 

E tradishon pa rekargá awa supsuela a baha drástikamente 
i ta e kustumber di saka awa di pos a subi. Esaki a kousa 
ku e nivel di awa supsuela ta bin ta bahando kousando 
intrushon di awa di laman den supsuela. Awe vários pos- 
nan na Banda Ariba i Banda Bou ta seku, otro tin awa brak 
miéntras mantenshon di damnan pa motibunan finansiero 
ta laga hopi di deseá. 

Maneho vigente fo’i moda. 

Awa portable pa uso doméstiko, uso komersial i industri- 
al ta bon reglá, pero awa pa agrikultura, flora i founa ta sup- 
desaroyá. 

Aktualmente tin tres ministerio enkargá ku maneho di 
e rekurso awa. E Ministerio GMN ta enkarga ku konser- 
vashon di awa di yobida, e Ministerio di WRP ta responsa- 
bel pa drenage di awa di yobida i awa gris i MEO ta respon- 
sabel pa produkshon di awa potabel. 

E forma aki di maneha awa ta trese kuné retonan riba tere- 
no di koordinashon, uso efektivo di rekurso humano profe- 
shonal i medionan finansiero. 

Desaroyo internashonal riba maneho di awa ta reko- 
mendá pa institui UN órgano outorisá i responsa- 
bel pa maneho di tur sorto di awa 

Na 2002, durante World Summit for Sustainable Develop- 
ment Nashonnan Uni a rekomendá pa entrante 2005 intro- 
dusi ‘Integrated Water Resource Management’. Nashon- 
nan Uni den su Status Report 2012 ta informá ku 80% 
di paisnan miembro di N.U. a implementá IWRM. Kór- 




sou ainda tin ku inisiá e proseso aki. 

s 

Awaseru, bendishon di shelu 

Kórsou ta risibi anualmente un averahe di 550 mm di áwas- 
eru. 

E oradó ta informá ku Kórsou ta keda bendis- 
honá ku 244,2 mion meter kubiko di awa dushi pa aña. 
Esaki ta kasi 18 biaha mas tantu ku loke Aqualectra ta pro- 
dusi, esta 13,8 mion meter kubiko. 

Sr Martina a mustra riba e diferensha aki i al- 
abes a konsientisa esnan presente riba e balor eko- 
nomiko di awa di yobida pa Kórsou ku ta naf 2.4 mil- 
jard. E suma aki ta ekivalente na mas óf ménos 40% 
di nos Produkto Nashonal Brutu. 

Finalmente mester tene kuenta ku peritonan di Nashon- 
an Uni a atverti Caribe Sur ku kambio di ldima por ni- 
fika mas sekura i menos yobida pero torensial. 

Direktiva di Partido MAN a keda enkantá ku e aporte 
ku su miembro vitalisio a duna na esnan presente, entre 
nan Parlamentario, Minister i miembronan di direktiva. 
Direktiva di Partido MAN lo sigui konsientisá komunidat 
tokante di e balor di awa di yobida i lo enkurashá su Parla- 
mentario i Mandatario pa traha riba un plan stratégiko pa 
yega na ehekushon di un maneho integral di Awa na Kór- 
sou. Mester trata awa meskos ku ta trata otro rekursonan 
natural manera gas i petroli. Den e añanan benidero mester 
konsiderá entre otro e plannan eksistente pa maneho di 
renbak, mantenshon i konservashon di dam, maneho pa bo- 
ramentu di pos i naturalmente mester duna organisashon- 
nan soshal (Civil Society) partisipashon. 

Cuerpo Policial BES ta activá comunicacion di data 
inteligente pa un Caribe Hulandes mas sigur 



KRALENDIJK - Cuerpo Policial 
di Caribe Hulandes den colaboracion 
cu Motorola y partner C3 a finalisá 
un proyecto piloto exitoso den cual 
a haci uso di comunicacion di data 
inteligente. E proyecto piloto a dem- 
ostrá cu rapides, vision y exactitud ta 
esensial ora ta trata di comunicacion 
den situacionnan crftico. 

E aplicacionnan mobil y sistemanan 
cu a wordo usá, e.o e aparato mobil 
LEXLIO, a pércurá p’e agentenan 
policial reaccioná cu mas eficiencia 
y por a funcioná mas efectivo den 
situacionnan crftico. 

“Shete luna pasá nos a cuminsa cu 
un periodo di prueba y den un tempo 
corto ya caba nos a mira e impacto 


positivo di nos colaboracion cu C3. 
Dor di activá comunicacion di data 
inteligente den e proyecto piloto, 
manera p.e. ‘mapping, whiteboard 
communication y push to talk’ a pér- 
curá mesora pa un resultado positivo 
den nos mision pa seguridad di nos 
comunidad y e meta di nos como or- 
ganisacion. 

Dor di e colaboracion cu C3 y Mo- 
torola, y tambe dor di activá e ser- 
vicio- y productonan nobo aki, nos 
ta predecesor riba tereno di solu- 
cionnan di seguridad publico y- me- 
dionan di comunicacion, sin cu nos 
mester a haci un inversion inicial di 
p.e. un ‘server’ óf un centro di data. 
Awe nos por haci uso, obtené y com- 
parti data y informacion crftico ‘re- 
al-time’ di un manera masha sigur, 
haciendo uso di lolce ya nos tabatin”, 
esaki di acuerdo cu W. Balcer, KCN 
Saba. 

Dor di activá e aplicacion- y produc- 
tonan nobo a crea un manera mas 
efectivo pa comparti informacion 
crftico y data inteligente entre agen- 
tenan policial y nan superiornan den 
nan trabou, e personal den ‘meldka- 
mer’ y den oficina. 

Awor, Cuerpo Policial ta traha cu 
diferente red y aparato cu ta acoplá 
na otro. Esaki ta duna nan e posibi- 
lidad pa traha, comunicá y comparti 
informacion ‘real time’ cu otro via 
di aplicacionnan mobil. Haciendo 
esaki, ta spar hopi tempo y por reac- 
cioná 6f accioná mas liher. 

E pakete di servicio cu a usa den e 
proyecto piloto ta ofrecé e.o: Un 
‘push to talk’ - dor di primi un solo 


boton e Cuerpo por comunicá cu 
otro riba un red mobil di un manera 
sigur. Cu e aplicacion aki por haci un 
coneccion cu otro pórtofonnan cu 
Cuerpo Policial tin actualmente den 
uso. 

Tambe a inclui ‘mapping’, esaki ta 
nificá cu e.o. lo tin un colaboracion 
mas eficiente entre e agentenan poli- 
cial. 

‘Mapping’ ta duna un bon bista di 
agentenan cu ta den becindario di 
un ubicacion specifico óf sitio di in- 
cidente. 

Banda di esaki ta posibel pa comu- 
nicá cu e agentenan mesora y haci 
uso di un geo-fence. ‘Messaging’ ta 
pérmiti unidadnan di promé ora pa 
manda mensahe di un manera sigur 
pa miembronan di Cuerpo Policial 
cu sea texto óf foto di persona -óf 
gruponan. Esaki ta percura pa un co- 
municacion mas rápido y eficiente. 

Otro hérmént cu ta den e palcete ta 
‘Whiteboarding’ esaki ta haci posi- 
bel p’e agentenan traha di un mane- 
ra interactivo cu otro dor di comparti 
media y informacion durante activi- 
dadnan táctico. 

Durante di e piloto a haci uso di 
e Motorola Solution LEXLIO, un 
aparato specialmente diseñá pa se- 
guridad publico. 

Actualmente a activá 30 aparato pa 
Cuerpo Policial den BES Caribe Hu- 
landes trahando na Bonaire, St. Eu- 
statius y Saba. E aparato nobo ta in- 
tegrá cu e red ya existente, di manera 
cu e trabou y interaccion den henter 
Cuerpo Polisial ta keda reinforsá y 
acelerá. 

Sospecha di malversacion 

A detene 2 Polis 
na Bonaire 





Aufora 






Mi alma, alaba Señor 
Mi ke alaba Señor henter ml bida, 
kanta alaba ml Dlos tanten kumi 
Tin bida y rosea 

Cu dolor na nos curazon, pero conforme cu boluntad 
di Dios, nos ta anuncia fayecimento di: 



Rosa Ras-Boekhoudt 

Mihor conoci como “Rosa” 
*04-07-1933 - T21-10-2018 

Acto di condolencia y entiero 
lo wordo anuncia despues 


KRALENDIJIC - Riba órdo di Fiscal-Mayor a detené dos miem- 
bro di Cuerpo Policial Hulanda Caribense (ICPCN) na Bonaire. 

Ta sospecha ámbos empleado di ta envolvi den un caso di malver- 
sacion. Rechérche di Gobiérno di Reino lo realisá e investigacion 
penal aki bou di mando di Fiscal Mayor. 

Den espera di e investigacion penal Hefe di Cuerpo a saca e em- 
pleadonan aki for di nan funcion. Den cuadro di e investigacion 
andando no por duna mas informacion tocante e caso aki. 



MINISTERiO Dl TRANSPORTE, 
COMUNICACiON Y SECTOR PRIMARIO 


Minister Chris Romero, 

tin e tristo deber di participa 
e fayecimento inespera di su gran amigo, 
colaborador y empleado, sr. Harmon Girigorie 


cÉcrv tfoiói 


Acto di entiero lo tuma luga 

diamars 23 di october 2018, 
4ordi atardi. 
Lo sali for di Ad Patres Funeral Home 
pa Santana di Gobierno na San Nicolas. 

Restonan mortal di 
Harmon lo ta reposando 

na Ad Patres Funeral Home 
fordi 2'ordi atardi 


MIMSTEG Dl TRANSPORTE, 
COMUNICACION Y SÉCTOR PRIMARIO 


GOBIERNO DlARUBA 

“ ÇuttenAl & 0ie*H<ztMq 


Salmo 116:15. 

Precioso den bista di Señor ta e morto di Su santonan. 

Gloria 

Zievinger-Croes 

"23-03-1936 -fl 8-10-2018 

Na nomberdi su: 

Esposo: Hipolito Zievinger 

Yiunan: Rhoda y Adriaan Berg 
Ruth y Carlos Perdomo 

Nletonan: Aaron y Trienke Berg- Bolt (Hulanda) 

Jlmmy Perdomo 

Nletanan: Rlsa y Antonlo Danle s Oduber- Berg 
Reuella y Henk Reeberg- Berg 

Blsanleta(o)nan: Sarah, Raphael y Levl Berg (Hulanda), 
Arianna, Ezra y Victoria Reeberg 

Rumanan: DoraCroes (Spijkenisse, Hulanda) 
tRipoldo y Angellca Croes- Dlrkz 

Subrino: Arthur y Conny Tromp-Embregt y ylunan 
(Spijkenlsse, Hulanda) 

Subrinanan: Charlotte y Erick Wolff y ylunan 

Kathleen y Abdul Al-Madanl y ylunan (Bahraln) 

Sobre sobrina/onan: Chanella Wolff y yiu Emma, Sharissa 
Wolf, Cristiaan Tromp (Spljkenlsse Hulanda), Larissa y Gun 
Klm-Tromp y ylu Eden (Spljkenlsse Hulanda), RosalleTromp 
(Spljkenlsse Hulanda), Nadia Al-Madani (Bahreln), 

Nawal Al-Madanl (Bahreln), Nader Al-Madanl (Bahreln) 

Primanan/ blslñanan dl cas: CleaTromp, Rlka Eman, Lyvla 
Tromp, Stella Weller, Norma y Dan Croes y Maikel y Sylvla (Titl) 
Kelly. 

Ex-Blslña stlma dl Bonalre: Llno y Maria Adoptie. Amlga den 
Cristo stlma na Bonalre: Sra Lupe Martljn. 

Amlgonan di cas: Eplfanlo y Maria van der Blezen 
Ayudantenan na cas masha stlma: Vera Cano, Xlomara 
Garcla, Ingrid Ras, Lucla Kelly y Isabella Asprillo. 

Cuña y swanan: |Aura Helder 

Reglna Hool (Curacao) 
t Elvla Abath 
t Rufo Abath 
Frida Abath 
Luclo + Mirna Abath 
Erica y Roger Rodriquez 
Gibert + Wll Abath 
Franklln y Olivia Abath 
Clro + Marjan Abath 
Reuben Abath 
Edwln y Dynla Abath 

Demas famlanan: Zievlnger, Croes, Berg, Perdomo, Hool, 
Abath, Bolt, Danles, Reeberg, Tromp, Embregts, Wolff, 
Al-Madanl, Klm. 

Rumannan den Cristo dl Iglesla Allanza Evangellca dl 
Oranjestad y tur e rumannan di Igleslanan Allanza Evangellca 
di Aruba, Curacao y Bonalre. 

Oportunldad pa Condolencla: Dialuna 22 dl October 2018 di 
7 - 9 pm. Aurora Funeral Home. 

Ta Invlta pa aslstl na acto di Intlero dlamars 23 october 2018 
for di 1:30 - 3:00 pm na Iglesla Allanza Evangellca, Constatljn 
Huygenstraat 17 

Lo tin un slrblshl dl despedlda 3:15 - 4:00 pm y despues lo 
sall pa Santana Central na Sabana Basora. 




“Señor ta mi wardador, mi no tin falta di nada, 

Den cunucu di yerba berde, E ta pone mi sosega 
E ta hiba mi na awa trankil, pa mi bolbe haya forsa” 
Salmo : 23 


Cu dolor na nos curazon, pero conforme cu boluntad 
di Dios, nos ta anuncia fayecimento di: 


Aleandro 

Geerman 

Mihor conoci como "Ale" 
Ex-empleado di LAGO 



Na nomber di su: 

Casa stima: Hilda Geerman - Wernet 


Yiunan: 


Rumannan: 


Lucia y Buchi Rasmijn 
Dianay Willem Bergshoeff 
Roly Geerman 
Chito y Linsey Geerman 
Ruthline y Juean Franken 

Chila y Djiespie Franken 
Casimiro Geerman 
Rita Geerman 


Nieto y nietanan: Debby, Hildward, Roger, Oswin, 
Abigail, Linsyenne y Josyenne 


Bisanieto y nietanan: Ruthleen, Xylina, Dion, 
O.J-Son y Dilaizah 


Sobrinoy sobrinanan: Susy, Setty, Maybeline, 

Dechi, Pupy, Renny, Jasmine, 
Glenn, Coby y Deta 

Cuñanan: Rosa Wernet y yiunan 

Jacintha Wernet y 
yiunan na Aruba y Hulanda 
Adela y Lee Erasmus 
Agripina Wernet y famia 

Manera sobrino y sobrina: Famia Kock, Reyes, 

Wernet, Croes, Irausquin y Castillo 

Manerafamia: Jorge, Tanchi, Ricardo, 

Nino, Sergio, Dolfi, Aerin 

Su bisiñanan stima: Nenay Dingi Koolman y yiunan 
Edithay Tuyuchi Kock 
Gina y Robby Burleson y yiu 


Ihanan, comer y compernan, prima y primonan, 
ex-coleganan di Lago, demas conocirnan y amigonan. 


Ta invita pa asisti na acto di entiero cu lo tuma lugar: 
Diamars 23 di oktober na Misa Immaculada Concep- 
cion na Santa Cruz. 


E defunto lo ta reposa den misa di 2:00 pm pa 4:00 
pm. Despues lo sigui pa Santana Santa Maria, 

Pa condolencia: Dialuna 22 di oktober na Royal Funeral 
Home di 7:00 pm pa 9:00 pm. 

Nos ta pidi nos disculpa si den nos tristesa nos por a 
lubida algun persona of famia, 


Ai^ra 

'Puttenat 

Na Bo mi ta alsa mi alma, na Bo, mi Dios i Senjor, 

Su caminda ta amor i fieldad pa tur cu warda su aliansa 
i mandamentunan. Su carinjo ta pa nan cu ta sirbiEle, 

E ta sinja nan balor di su aliansa. Salmo 25 

Cu inmenso tristesa na nos curason, nos ta participa 
fayecimento inesperadamente di: 

Sra. Vda. 

Anria Maria 
Figaroa-Semeleer 

"19-06-1932- fl 8-10-18 
Mihor conoci como “Mama”, 

“Duchi” of “Tantia” 

Na bida viuda di Damian Figaroa 

Na nomber di su: 

Yiunan: Lourdes Figaroa & Ronald Tromp 
Rolando Figaroa 
tJacobo Figaroa 

tRobertico Figaroa & Lourdes Luydens 

Nietonan: Arnold & ketania Helder 

Shamila Helder & Sharon Ignacio 
Urvin Helder & Ruthsen Croes 
Maureen Helder 

Lourainne Figaroa & Jeandre Boekhouwer 
Robertico Figaroa 

Bisanietonan: Roselyne Figaroa, Jairomar Ridderstaat, 
Jah-aél Ridderstaat, Japhet Ridderstaat, Aaron, Ana 
Maria, Elisha Helder, Silvienne Jansen, Arjay & 
Antwonne Helder, Lynxon Boekhouwer 

Unico tataranieta: Jahriénne Gomez Pineda 

Rumannan: Tarsisio Semeleer & famia 
Matheo Semeleer & famia 

Amigonan di Cas: Shasmine Jansen, Lidwina Figaroa, 
Mau Werleman, Anthony Evertsz, Iriana Werleman, Felix 
Tromp, Jessy Giel. 

Sobrinanan mas jega: Lydia Kelly 
Mariela Centeno Kelly 

Tur demas sobrina y sobrinonan, prima y primonan, 
comer y compernan, ihanan, bisiñanan y amista- 
desnan, 

Demas famia: Figaroa, Semeleer, Helder, Ridderstaat, 
Luydens, Christiaans, Boekhouwer, Gei, Tromp, 
Centeno, Arends, Ras, Werleman 

Ta invita pa acto di entiero cual lo tuma lugar na Aurora 
Funeral Home diamars 23 di oktober 2018 di 9’or pa 
11 ’or di mainta, despues lo sali pa Santana Catolico na 
Noord. 

Condolencia lo tuma lugar dialuna 22-10-2018 di 7’or 
pa 9’or di anochi na cas : Turibana #45B 

Enbes di flor of krans lo tin in box disponibel pa un bon 
causa. 

Disculpa nos si den nos tristesa nos por a lubida algun 
famia of conocir. 

E unico corant GRATIS 


Abona awo 

Manda un e-mail na: 
Noticia@awemainta.com 
ij sKirbi e palabranan: “Ami Kier Abona” 


UKe nos riba facebooK 

Keda “up to date” ij MKe nos riba facebooK 
www.facebooK.com/awemainta 




Subi riba nos website 

www.awemainta.com 

AWEMainta completamente 

DIGITAL 



















